hotchpotch/miracl-hf-unified huggingface dataset:
పక్షుల పండుగ
నెల్లూరుజిల్లా సూళ్ళూరుపేటకు దగ్గరలోని నేలపట్టు దగ్గర ఉన్న పులికాట్ సరస్సు దేశంలో ఉన్న పెద్ద సరస్సులలో రెండవది. సుమారు 404 చ.కి.మీ విస్తీర్ణంలో ఉన్న ఈ సరస్సు ఆంధ్రప్రదేశ్, తమిళనాడు రాష్ట్ర సరిహద్దుల్లో ఉన్నది. ఇతర దేశాల నుంచి ప్రతి సంవత్సరం ఇక్కడకి ఎన్నో రకాల పక్షులు వలస వస్తుంటాయి. ఇలా వచ్చిన పక్షులు ఇక్కడే తమ సంతానాన్ని వృద్ధి చేసుకుని తిరిగి తమ గమ్య స్థానానికి వెళ్ళిపోతుంటాయి. ఎంతో ప్రాధాన్యత గల ఈ విషయాన్ని ప్రజలందరికి తెలియటం కోసం ప్రభుత్వంవారు ప్రతి సంవత్సరం జనవరి నెలలో పక్షుల పండుగ పేరుతో ప్రముఖులను ఆహ్వానించి ఉత్సవాన్ని నిర్వహిస్తారు.
నేలపట్టు
వంటలు పిండి వంటలు
వంటలు - పిండివంటలు మాలతీ చందూర్ రచించిన వంటల పుస్తకం. ఇది మొదటిసారి 1974 లో ముద్రించబడి; ఇప్పటికి 30 ముద్రణలు పూర్తిచేసుకున్న అశేష ప్రజాదరణ పొందిన రచన.
మొదట మూడు భాగాలుగా; తర్వాత రెండు భాగాలుగా ప్రకటించబడింది. విడిభాగాల కంటే అన్నీ కలిపి ఒక సమగ్ర సంపుటంగా ఉంటే బాగుంటుందని అన్ని కలిపిన కంబైన్డ్ ఎడిషన్ ప్రచురించారు. ఈ పుస్తకంలోని పాతకాలం నాటి కొలతలు కొలమానాల స్థానంలో కొత్త కొలతలను కొలమానాల్ని ఇచ్చారు.
ఈ పుస్తకంలోని మరో విశేషం వంటల్లో వాడే ప్రతి కూర, వస్తువు గురించి అది మన శరీర నిర్మాణానికి, అభివృద్ధికి, మనోవికాసానికి, తేజస్సుకు, మన శరీర ఉష్ణోగ్రతను సమంగా వుంచడనికి ఎలా ఉపయోగపడుతున్నదీ వివరించారు.
దీనిలో కొన్ని వందల స్వీట్స్, సేవరీస్, కూరలు, ఊరగాయలు, పచ్చళ్ళు మరియు డ్రింక్స్ గురించి సామాన్యులు సైతం సుళువుగా వారివారి ఇంట్లో తయారుచేసుకోవడానికి అనుకూలంగా వివరించబడ్డాయి.
పెలికాన్
పెలికాన్ (Pelican), derived from the Greek word πελεκυς "pelekys" (meaning “axe” and applied to birds that cut wood with their bills or beaks) ఒక రకమైన పెద్ద నీటి పక్షి. దీనికి గొంతు క్రింద పెద్ద సంచి (throat pouch) ఉంటుంది. ఇవి పెలికానిడే (Pelecanidae) కుటుంబానికి చెందినవి.
నీల్‌కమల్ పబ్లికేషన్స్
నీల్‌కమల్ పబ్లికేషన్స్ ఒక ప్రచురణ సంస్థ.
సామెతలు - ఈ
అంతా సమానమే నని అర్థం.
కష్టానికి తగ్గ ప్రతిఫలం దక్కకపోతే, ఎంతో ఎక్కువ ఆశించినా కొద్దిగా మాత్రమే దక్కితే. అటువంటి సందర్భాలలో ఈ సామెత వాడతారు.
కొంత ఇచ్చి ఎక్కువ మొత్తం లాగే వాడని అర్థం.
ఈనగాయటం అంటే పశువును దూడను కనేంత వరకు పోషించి రక్షించటం అని అర్థం. ఆవు దూడను కనేంత వరకు రక్షించి తన పని అయిపోయిందనుకొని వెళ్ళి పోతే నక్కలు వచ్చి ఆదూడను తినేస్తాయి.. అలాకాక ఎల్లప్పుడు రక్షణా వుండాలని ఈ సామెత అర్థము.
అర్జున్ ముండా
అర్జున్ ముండా (Arjun Munda) 1968, జనవరి 5న జంషెడ్పూర్ సమీపంలోని ఖ్రాంగఝార్‌లో జన్మించాడు. ఇతను భారతీయ జనతా పార్టీకి చెందిన ప్రముఖ రాజకీయ నాయకుడు మరియు ఝార్ఖండ్ ప్రస్తుత ముఖ్యమంత్రి. 1980 దశాబ్దిలో ఝార్ఖండ్ ఉద్యమంలో భాగంగా రాజకీయాలలో చేరిన అర్జున్ ముండా ఝార్ఖండ్ ముక్తిమోర్చాకు దిశానిర్దేశం చేశాడు. 1995లో బీహార్ రాష్ట్ర శాసనసభకు తొలిసారిగా ఎన్నికై 2000 మరియు 2005లలో కూడా తన స్థానాన్ని నిలబెట్టుకున్నాడు. 2000లో ఝార్ఖండ్ రాష్ట్రం ఏర్పాటు తర్వాత ఏర్పడిన బాబూలాల్ మురాండి మంత్రివర్గంలో అర్జున్ ముండా సాంఘిక సంక్షేమ శాఖ కేబినెట్ మంత్రిగా నియమించబడ్డాడు. 2003 మార్చిలో ముఖ్యమంత్రి మార్పు వల్ల ముండా ఝార్ఖండ్ ముఖ్యమంత్రిగా స్థానం పొందాడు. అప్పుడు రెండేళ్ళ పాటు ముఖ్యమంత్రిగా పనిచేశాడు. పది రోజుల్లోనే మళ్ళీ ముఖ్యమంత్రి పదవి పొంది సెప్టెంబరు 2006 వరకు అధికారంలో కొనసాగినాడు. సెప్టెంబరు 2010లో మూడవ పర్యాయం ముఖ్యమంత్రి పదవి చేపట్టి ఇప్పటికీ అధికారంలో కొనసాగుతున్నాడు.
వైకుంఠం
వైకుంఠం అనగా విష్ణుమూర్తి నివసించే స్వర్గలొకము.
బారామతి లోకసభ నియోజకవర్గం
బారామతి లోకసభ నియోజకవర్గం (Baramati Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. కేంద్ర మంత్రి, నేషనలిస్ట్ కాంగ్రెస్ పార్టీ వ్యవస్థాపకుడు శరద్ పవార్ ఇక్కడి నుంచి 6 సార్లు విజయం సాధించాడు. తొలిసారి కాంగ్రెస్ సోషలిస్ట్ పార్టీ తరఫున, 3 సార్లు కాంగ్రెస్ తరఫున, ఆ తర్వాత రెండు సార్లు నేషనలిస్ట్ పార్టీ తరఫున గెలుపొందినాడు. శరద్ పవార్ కూతురు సుప్రియా సూలే ఈ నియోజకవర్గపు ప్రస్తుత లోకసభ సభ్యురాలు.
2009 లోకసభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి సుప్రియా సేలే తన సమీప భారతీయ జనతా పార్టీ అభ్యర్థి కాంతా నలవాడేపై 3,36,831 ఓట్ల మెజారిటీతో గెలుపొందినది. సుప్రియాకు 4,87,827 ఓట్లు రాగా, నలవాడేకు 1,50,996 ఓట్లు లభించాయి.
రాంటెక్ లోకసభ నియోజకవర్గం
రాంటెక్ లోకసభ నియోజకవర్గం (Ramtek Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. ఆంధ్రప్రదేశ్ ముఖ్యమంత్రిగా, భారతదేశ ప్రధానమంత్రిగా పనిచేసిన పి.వి.నరసింహరావు ఈ నియోజకవర్గం నుంచి 2 సార్లు ఎన్నికయ్యాడు. ప్రస్తుతం కాంగ్రెస్ పార్టీకి చెందిన ముకుల్ వాస్నిక్ ఈ నియోజకవర్గానికి ప్రాతినిధ్యం వహిస్తున్నాడు.
2009 లోకసభ ఎన్నికలలో ఈ నియోజకవర్గం నుంచి కాంగ్రెస్ పార్టీ అభ్యర్థి ముకుల్ వాస్నిక్ తన సమీప ప్రత్యర్థి శివసేన పార్టీకి చెందిన కృపాల్ తుమానేపై 16,701 ఓట్ల మెజారిటీతో విజయం సాధించాడు. ముకుల్ వాస్నిక్‌కు 3,11,614 ఓట్లు రాగా, కృపాల్‌కు 2,94,913 ఓట్లు లభించాయి. భారతీయ జనతా పార్టీ అభ్యర్థి ప్రకాష్‌భావ్ తెంబూర్నేకు 62,238 ఓట్లు లభించాయి.
స్వస్తిక్
శుభప్రదం స్వస్తిక్‌ చిహ్నం.
ధార్మిక సందర్భాల్లో చాలా చోట్ల స్వస్తిక్‌ చిహ్నాలు గీస్తుంటారు. దీనికి శుభసమయాల్లో చాలా ప్రాధాన్యం ఉంది. స్వస్తిక్‌ అంటే శుభం జరగటం. విశేష సమయాల్లో స్వస్తిక్‌ చిహ్నం గీయటం వల్ల ఆయా కార్యాలు శుభప్రదంగా విజయవంతం అవుతాయనే విశ్వాసం ఉంది. విఘ్నహర్త అయిన గణేశునికి ప్రతీక అయిన చిహ్నం కనుకనూ, దీన్ని శుభప్రదంగా భావిస్తారు. ఈ స్వస్తిక్‌ చిహ్నం సూర్యభగవానుని గతిని సూచిస్తుందనీ అంటారు. అందుచేత అది పురాతనకాలంలో సూర్యపూజలకు చిహ్నంగానూ వుండేదట. దీన్ని శ్రీమహాలక్ష్మీదేవికి ప్రతీకగానూ చెబుతారు. దీపావళి రోజున కొత్త ఖాతా పుస్తకాలు ప్రారంభించే వ్యాపారులు, ఈ చిహ్నాన్ని గీస్తారు. తమ వ్యాపారాలకు గణపతి కాపుగా వుండాలనిట. దీపావళికే కాకుండా, షష్ఠి పూజల్లోనూ స్వస్తిక్‌ గీస్తారు. ఉత్తరాదివారి వివాహాలలో, వధూవరుల నుదుట ఈ చిహ్నం వుంటుంది. వారి దాంపత్యజీవితాలు సుఖమయంగా జరగాలనీ, జరుగుతాయనీ సూచన.
“చోడకర్మ సంస్కారము” అంటే 
ఓ సంవత్సర కాలం తరువాత శిశువుకు తలనీలాలు తీయడం జరుగుతుంది. ఆరవ నెల అన్నప్రాసమైన అనేక రోజులకు ఈ తలవెండ్రుకలు తీసే కార్యాన్ని చేస్తారు.
వెండ్రుకలు తీసిన అనంతరం వెన్న లేక చిలికిన పెరుగును శిశువు సున్నితమైన గుండుపై రాయడం జరుగుతుంది. ఆ తరువాత శిశువు తండ్రి శిశువు తలపై గంధలేపనంతో స్వస్తిక్ గుర్తుని రాసి నుదిటిపైన బొట్టు పెడుతాడు. స్వస్తిక్ గుర్తు “భగవంతుడి తలంపే శిశువు తలంపవుగాక” అనే అర్థాన్ని ఇక్కడి స్ఫురింపజేస్తుంది. కాసేపు తరువాత స్వస్తిక్ గుర్తున్న గుండుపై అంతటా గంధలేపనాన్ని రాయడం జరుగుతుంది. ఈ కార్యాన్ని చోడకర్మ సంస్కారం అని అంటారు.
గంధంలో ఔషదీయ గుణాలు ఉంటాయి. గంధలేపనం మెదడును చల్లబరచడమే కాక బుద్ధిని వికసింపజేస్తుంది. తల్లిదండ్రులు మరియు ఈ కార్యానికి వచ్చిన వారు శిశువును దీవించి, దీర్ఘాయువును ప్రసాదించుమని భగవంతుడిని ప్రార్థిస్తారు.
నంది ఉత్తమ ఛాయాగ్రహకులు
ఉత్తమ ఛాయాగ్రహకునిగా నంది పురస్కారం గెలుపొందినవారు :
రామతీర్థం (విడవలూరు)
రామతీర్థం శ్రీ పొట్టి శ్రీరాములు నెల్లూరు జిల్లాలోని విడవలూరు మండలానికి చెందిన గ్రామము.. పిన్ కోడ్ నం.524 318., ఎస్.టి.డి.కోడ్ = 08622. 
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ చిమటా వెంకటేశ్వర్లు సర్పంచిగా ఎన్నికైనారు.
శ్రీ కామాక్షిదేవి సమేత రామలింగేశ్వరస్వామివారి ఆలయం:- ఈ ఆలయం, రామతీర్థం గ్రామంలో సముద్రతీరాన ఉన్నది. సముద్రతీరాన, సూర్యోదయ సమయంలో, శ్రీరామచంద్రుడు, సైకతం(ఇసుక)తో శివలింగాన్ని చేసి, శివార్చన చేసిన పవిత్రస్థలి ఇది. ఆంధ్రరాష్ట్ర రామేశ్వరంగా విలసిల్లితున్న పవిత్ర శివక్షేత్రం. రాముడు శివార్చన చేసిన ఈ ప్రదేశంలో, భక్తులు సముద్రస్నానం ఆచరించి, స్వామివారికి మొక్కుకుంటే, కోరిన కోర్కెలు తీరుతాయని భక్తుల ప్రగాడవిశ్వాసం. యుగాలు మారినా తరగని భక్తితో, భక్తులు ఈ స్వామివారి దర్శనానికి భారీగా తరలి రావడం విశేషం. రాముడు సేవించిన తీర్థం కనుక, "రామతీర్థం" గా పేరు గాంచినది. ఇక్కడ దర్శనం చేసుకుంటే, శివకేశవులను ఒకేసారి దర్శనం చేసుకున్నంత పుణ్యం కలుగుతుందని భక్తుల నమ్మకం. ప్రాచీనకాలం నుండి దివ్యక్షేత్రంగా వెలుగొందుచూ ప్రసిద్ధిగాంచినది. ఇక్కడ అమావాస్య నాడు సముద్ర స్నానం చేస్తే పాపాలన్నీ తొలగిపోతాయనేది భక్తుల నమ్మకం.
స్థల పురాణం:- శ్రీరాముడు సీతాన్వేషణకు వెళుతున్న సమయంలో, ఒకరోజు ఉదయం, ఈ ప్రాంతానికి వచ్చి, సూర్యోదయసమయంలో శివుణి ప్రతిష్ఠించి అర్చన చేసాడు. రాములవారి పాదస్పర్శ ఏర్పడిన భూమిగాబట్టి, ఈ క్షేత్రం, "రామతీర్థం" గానూ, శ్రీరాముడు ప్రతిష్ఠించిన లింగం గనుక, శివుడు, "శ్రీ రామలింగేశ్వరస్వామి" గానూ పూజలందుకొనుచున్నాడు. 14వ శతాబ్దంలో ఈ ప్రాంతాన్ని పాలించిన పల్లవరాజులు స్వామివారికి దేవాలయం నిర్మించినారని ఇక్కడ చారిత్రిక ఆధారాలు ఉన్నవి. 18వ శతాబ్దంలో స్వామివారిచే స్వప్నంలో ప్రేరణ పొందిన శ్రీ కోటంరెడ్డి శేషాద్రిరెడ్డి, ఆలయాన్ని జీర్ణోద్ధరణ చేసారు. ఆలయం శిధిలావస్థకు చేరటంతో, 2009 లో శ్రీ ఆల్తూరి ఆదినారాయణరెడ్డి, సులోచనమ్మ దంపతుల భూరి విరాళంతో ఆలయాన్ని మరలా పునర్నిర్మించారు. వర్షాల సమయంలో, సముద్రం పొంగి ఊరంతా జలమయం అయి, సముద్రం ముందుకు వచ్చినప్పుడు, స్వామివారు కట్టను తెంచి, గ్రామాన్ని రక్షించారని స్థానిక భక్తుల విశ్వాసం.
బ్రహ్మోత్సవాలు:- ప్రతి సంవత్సరం అత్యంతవైభవంగా జరిగే స్వామివారి బ్రహ్మోత్సవాలు, 2014, జూన్-18, బుధవారం నుండి ప్రారంభించారు. 18వ తేదీన అంకురార్పణ, 19వ తేదీన ధ్వజారోహణం, రాత్రికి శేషవాహనం, 20వ తేదీన చిలుక వాహనం, 21వ తేదీన హంసవాహనం, 22వ తేదీన పులి వాహనం, 23వ తేదీన రావణసేవ, 24వ తేదీన నందిసేవ, 25వ తేదీన రథోత్సవం, 26వ తేదీన కళ్యాణం, 27వ తేదీన తీర్ధవాది, 28వ తేదీన ధ్వజవరోహణం కార్యక్రమాలు నిర్వహించారు. [1] & [2]
[1] ఈనాడు నెల్లూరు; జూన్- 17, 2014; 7వపేజీ. 
[2] ఈనాడు నెల్లూరు; జూన్-29, 2014; 11వ పేజీ.
జాతీయ సేవా పథకం
జాతీయ సేవా పథకం (National Service Scheme) భారత ప్రభుత్వం చేత 1969 సంవత్సరం ప్రారంభించబడిన యువజన కార్యక్రమం.
విద్యార్థుల ప్రప్రథమ కర్తవ్యం విద్యాభ్యాసం. కానీ భావి భారతాన్ని నిర్ణయించవలసినది యువకులే. ప్రతి దేశ పురోభివృద్ధిలోనూ, ఉద్యమాలలోనూ విద్యార్థులు పాలుపంచుకుంటారు. ఒక్కొక్కసారి ఆవేశం ఎక్కువ కావచ్చు కానీ కల్లాకపటం తేలియని నిర్మల మనస్కులు వీరు. వీరు కూడా సంఘజీవులే, సంఘంలో భాగస్వాములే, కాబట్టి సంఘసేవ (Social service) వాళ్ళకి బాధ్యత ఉంది. విద్యాభ్యాసానికి ఆటంకాలు లేకుండా సంఘసేవ చేసే అవకాశాలున్నాయి.
ఒక మనిషి మరొక మనిషికి సహకరించడం మానవతా లక్షణం. అదేవిధంగా మనం పదిమందిలో ఉన్నప్పుడు మనవల్ల ఆ పదిమందికీ ప్రయోజనం వుండాలి- లేదా మనవల్ల మరొకరికి మేలు కలగాలి. ఆ విధంగా పరస్పర సహకారంగా, పరోపకారంగా, మంచిగా మెలగటమే సంఘసేవ.
శిద్దమ్
ఇది కర్నూలు జిల్లా కోడుమూరు తాలూకాలోని కొన్ని గ్ర్రామాల్లో నివసించే రెడ్డి కులస్తులలో లింగాయతి తెగకు చెందిన వారి ఇంటి పేరు గా వాడుక లో ఉన్నది. పొన్నకల్లు,పుట్టపాశం గ్రామాల్లో ఈ తెగ సంబంధీకులు వ్యవసాయము ముఖ్య వృత్తి గా జీవిస్తున్నారు.
హువాంగ్ గ్జియాన్ హన్
Huang Xianfan (zhuang: ; ) (November 13, 1899–January 18, 1982) was a Chinese historian, ethnologist and educator.
హువాంగ్ గ్జియాన్ హన్ (చైనీస్ భాష:黃現璠,ఆంగ్లం:Huang Xianfan) (జననం: నవంబర్ 13,1899-మరణం: జనవరి 18,1982) ఒక చైనాకు చరిత్రకారుడు, విద్యావేత్త మరియు మానవ వర్గ శాస్త్రజ్ఞుడు. ఏలన్ మేథిసన్ టూరింగ్ ను కు తండ్రిగా పిలువబడతాడు.
హువాంగ్ గ్జియాన్ హన్ , లో జన్మించాడు.
గ్జియాన్ హన్ పల్లెటూరులో విద్యాభ్యాసం పూర్తి చేసుకున్న తర్వాత నాంనింగ్ (Nanning), మూడవ సాధారణ పాఠశాల (Third Normal School) ప్రవేశించాడు . ఎట్టకేలకు ౧౯౨౬న హానర్స్‌తో పట్టభద్రుడయ్యాడు. ఆ ఏడాది తర్వాత, అతను బీజింగ్ వెళ్లాడు.అక్కడ అతను ప్రవేశించాడు,చరిత్ర అభ్యసించిలో ఆరు సంవత్సరాలు చదివినాడు (౧౯౨౬- ౧౯౩౨).ఆ తరువాత ప్రవేశించాడు.౧౯౩౫వ అతను జపాన్ వెళ్లాడు, తర్వాత గ్జియాన్ హన్ టోక్యో రాజ్య సంబంధమైన విశ్వవిద్యాలయనికి (ప్రస్తుతం, ) ప్రవేశించాడు,జపాన్తో చరిత్ర అభ్యసించిలో రెండు సంవత్సరాలు చదివినాడు.౧౯౩౭వ ప్రారంభించు సీనో-జపనీస్ యుద్ధ, ఎట్టకేలకు ఆ ఏడాది వేసవి అతను చైనా పునరాగమనం.
౧౯౩౮ నుండి ౧౯౪౦ వరకు లో చరిత్ర ఉపాధ్యాయుడుగా పనిచేసారు.౧౯౪౧ నుండి ౧౯౪౨ వరకు లో చరిత్ర ప్రథమ ఉపాధ్యాయుడుగా పనిచేసారు.౧౯౪౩ మరియు ౧౯౫౧ మధ్యలో గ్వాంగ్జీలను విశ్వవిద్యాలయంలో చరిత్ర ప్రథమ ఉపాధ్యాయుడుగా పనిచేసారు. ౧౯౫౨ మరియు ౧౯౮౨ మధ్యలో గ్జియాన్ హన్ గ్వాంగ్జీలను సాధారణ కళాశాల‌లో (ప్రస్తుతం,లో) చరిత్ర ఆచార్యుడు పనిచేసారు.
1982 జనవరి 18 న గ్జియాన్ హన్ మరణించాడు, మరణాంతరం ముప్పై నాంనింగ్ శ్మశాన వాటికలో అంత్యక్రియలు జరిగినాయి.
పొట్టెంపాడు
పొట్టెంపాడు, శ్రీ పొట్టి శ్రీరాములు నెల్లూరు జిల్లా, ముత్తుకూరు మండలములో ఉంది.
మార్గము:
ఈ గ్రామము. నెల్లూరు నుండి సుమారు 20 KM దూరములో ఉంది. ఈ గ్రామమునకు BUS మరియు AUTO సౌకర్యము ఉంది.
ఈ గ్రామము నకు ముత్తుకూరు మార్గములో వెలుతూ బ్రహ్మదేవం దగ్గర కుడి వైపుగా వెల్లవలయును.
విశేషాలు
పొట్టెంపాడు గ్రామము పచ్చని పొలాలతో ఆహ్లదకరమిన వాతావరణముతో వుంటుంది.
పొట్టెంపాడు గ్రామస్థులు వరి పండించడంలో బాగా అనుభవము కలవారు.
ఈ ఊరిలో సుందరమైన రాముల వారి దేవాలయం వున్నది, మరియు పెద్ద హనుమతుని విగ్రహం మరియు విఘ్నేశ్వరుడు దేవాలయం అందరిని ఆకట్టుకొనెలా వుంటుంది
సదుపాయాలు
ఇక్కడ అన్ని సదుపాయాలు కలిగిన ప్రాథమికోన్నత పాఠశాల ఉంది.
మరియు చుట్టుపక్కల మంచి పేరు కలిగిన ప్రభుత్వ దావఖాన (HOSPITAL) వుండి ఉంది.
ఈ గ్రామమునకు తపాల మరియు గ్రంథాలయం సదుపాయాలు ఉన్నాయి.
ఇతరములు
ఇచట వినాయక చవితి, మకర సంక్రాంతి మరియు రాముల వారి తిరునాళ్ళ వైభవముగా చేస్తారు.
మధురవాడ
మధురవాడ ఆంధ్ర ప్రదేశ్ లోని విశాఖపట్నం నగరమున శివారు గ్రామం. ఇది జాతీయ రహదారి 5 మీద విశాఖ-విజయనగరం మధ్య విశాఖపట్నం నుండి 16 కి మీ దూరంలో ఉంది. ఈ ఊరు మహా విశాఖపట్నం నగర పాలక సంస్థలో విలీనం చేయబడింది.
ఈ ప్రాంతం విశాఖ నగర శివారు ప్రాంతంగా క్రీడా, విద్యా వాణిజ్య పరంగా బాగా అభివృధి చెందుతున్నది.
విశాఖ నగరానికి మణిపూస అయిన ఏ సి ఏ వీ డి సి ఏ అంతర్జాతీయ క్రికెట్ మైదానం మధురవాడకు కేవలం ఒక కి. మీ. దూరంలో ఉంది.
విశాఖ లోని ప్రముఖ ఇంజినీరింగ్ కళాశాలలు - గాయత్రీ ఇంజినీరింగ్ కళాశాల, చైతన్య ఇంజినీరింగ్ కళాశాల, సాంకేతిక విద్యా పరిషత్ ఇంజినీరింగ్ కళాశాల మరియు ప్రముఖ విద్య సంస్థలు జవహర్ నవజీవన్, మాస్టర్స్ పబ్లిక్ స్కూల్ ఈ ప్రాతంలోనే ఉన్నాయి.
ఆంధ్ర ప్రదేశ్ రాష్ట్ర ప్రభుత్వంచే మధురవాడలో ఏర్పడబడిన "జాతర" కళావేదిక పర్యాటకులకు ఒక ప్రధాన ఆకర్షణ.
మధురవాడ లోని శ్రీ దుర్గాలమ్మ అమ్మవారి దేవాలయం చాలా ప్రసిద్ధం.
విశాఖ నగరం నుండి 25E, 25B, 222, 999, మరియు విజయనగరం, శ్రీకాకుళం జిల్లాలకుకు వెళ్ళే జిల్లా సర్వీసు బస్సుల ద్వారా మధురవాడ చేరుకోవచ్చును.
శివధనుర్భంగం
శివధనుర్భంగం హిందూ పురాణమైన రామాయణం లోని బాలకాండంలోని ఒక ఘట్టం.
విశ్వామిత్రుడు రామలక్ష్మణులను యాగ రక్షణార్థం వెంటబెట్టుకొని పోతాడు. యాగం పూర్తయిన తరువాత మిథిలా నగరానికి తీసుకొని వెళ్తాడు. అదే సమయంలో అక్కడ సీతా స్వయంవరం ఏర్పాటు చేయబడినది. శివ ధనుస్సు ను ఎక్కుపెట్టిన వీరునకు తన కూతురు సీతనిచ్చి పెండ్లి చేస్తానని జనక మహారాజు చాటించాడు. అది తెలుసుకొన్న విశ్వామిత్రుడు రామలక్ష్మణులను వెంటబెట్టుకొని అక్కడికి వెళ్తాతడు. అక్కడ విశ్వామిత్రుని ఆజ్ఞ మేరకు శివధనుర్భంగం చేయడానికి సిద్ధమౌతాడు.
శివధనుస్సు తనను గర్వంతో ఎక్కుపెట్టడానికి వస్తున్న రాజుల బలాలను ఆహుతులుగా మ్రింగి ఎర్రని రత్నకాంతులనే మంటలు ప్రకాశింపగా, అంతకంతకు పెరుగుతూ నిల్చిన పెద్ద అగ్ని వలె అశ్చర్యాన్ని కలిగిస్తోంది. అట్టి శివధనుస్సుగా ను రాముడు అవలీలఎక్కుపెట్టడం చూసి, విశ్వామిత్రుడు భుదేవిని, ఆదిశేషుని, తాబేలుని, దిగ్గజాలను భయపడకుండా జాగ్రత్తగా ఉండమని హెచ్చరించాడు.
తరువాత తనను దేవ బ్రాహ్మణులు, రాజశ్రేష్టులు మొదలైన వారంతా సంతోషంతో చూస్తుండగా, తన విజయాన్ని శాశ్వతంగా లోకమంతా ప్రకటించే విధంగా రాముడు శివధనుస్సును ఎక్కుపెట్టాడు. వెంటనే అది దిక్కులు పిక్కటిల్లేటట్లుగా పెళ పెళ, పెట పెట ధ్వనులు చేస్తూ విరిగిపోయింది.
శివధనుస్సు విరగ్గానే స్వయంవరానికి వచ్చిన రాజుల గర్వాతిశయాలు నశించాయి. భూభాగమంతఅ బీటలు వారింది. దిగ్గజాలు నలిగిపోయాయి. శేషాహి కుంగిపోయింది. పంచభూతాలు భయపడ్డాయి. లోకాలన్నీ వణకిపోయాయి. జనక మహారాజు, రామలక్ష్మణులు, విశ్వామిత్రుడు తప్ప మిగిలిన వారంతా మూర్ఛిల్లారు.
జనక మహారాజు సంతోషంతో దశరథ మహారాజును అక్కడకు రప్పించి సీతాదేవిని రామునికిచ్చి పెళ్ళి జరిపిస్తాడు.
బొజ్జన్నకొండ
విశాఖపట్టణం జిల్లా శంకరం గ్రామం దగ్గర గల కొండలపై గల బౌద్ధ స్థలాలు బొజ్జన్నకొండ మరియు లింగాలకొండ. ఇవి విశాఖపట్నం నుండి 45 కి.మీ మరియు అనకాపల్లి నుండి కొద్ది దూరంలో గలవు. ఈ స్థలాలు క్రీ.శ 4 నుండి 9 శతాబ్ది మధ్యవిగా నమ్ముతారు. ఒకనాడు సంఘారము (సంఘారామము) అని పిలవబడేది. మూడు రకాల బౌద్ధ మత వర్గాలు హీనయాన, మహాయాన, వజ్రయాన బాగా వృద్ధిలో వుండేవి. 
ఏకశిలా స్తూపాలు, కొండలో తొలచబడిన గుహలు ఇచటి ప్రత్యేకతలు. నాలుగు గుహలు ఆశ్రయ స్థలాలు. మూడింటిలో ధ్యాన బుద్ధ విగ్రహాలున్నాయి. ప్రతి గుహ ద్వారము రెండుప్రక్కల పెద్ద ద్వారపాలకుల విగ్రహాలున్నాయి. గుహ అంతర్భాగము చతుర్భుజాకారములో ఉండి పదహారు స్థంబాలతో, ఇరువది గదులతో తొలచబడింది. గుహ మధ్యలో చతురస్రాకారపు తిన్నెపై రాతిలో తొలచబడిన ఘన స్తూపము గలదు. ధ్యాన ముద్రలో గల భూమిస్పర్శ బుద్ధుని విగ్రహము బహు ఉన్నతముగా ఉంటుంది.
ప్రధాన స్తూపము రాతిలో తొలచబడి ఇటుకలతో చుట్టబడి ఉన్నది. బొజ్జన్నకొండపై ఇటుకలతో కట్టబడిన విహారాలు, చైత్యము. భిక్షువుల గదులు ఉన్నాయి. 1907 లో జరిగిన త్రవ్వకాలలో ఇచట పలు నాణేలు దొరికాయి. 4వ శతాబ్దపు సముద్ర గుప్తుని నాణెము, చాళుక్య రాజు కుబ్జ విష్ణువర్ధనుని, ఆంధ్ర శాతవానుల కాలము నాటి నాణేలు దొరికాయి. లింగాలకొండ అంచున రాతిలో తొలచబడిన పలు స్తూపాలున్నాయి. బౌద్ధమత వ్యాప్తితోబాటు పలు ఆరామములు, విద్యాస్థలాలు వెలిశాయి. వానిలో తొట్లకొండ, బావికొండ, పావురాలకొండ మొదలగునవి దగ్గరలోనే ఉన్నాయి. రెండు వేల సంవత్సరముల క్రితము ప్రశస్తి బొందిన ఈ ప్రదేశాలు కాలక్రమములో వాటి ప్రాభవము కోల్పోయాయి.http://www.youtube.com/watch?v=qvmAjRw1-VA
తొట్లకొండ
తొట్లకొండ బౌద్ధ సముదాయం (17 15 ఉ - 83 23 తూ) విశాఖపట్నం నుండి పదిహేను కిలోమీటర్ల దూరంలో భీమిలి వెళ్లే దారిలో సముద్రతీరానికి అభిముఖంగా 128 మీటర్ల ఎత్తున్న ఒక కొండపై ఉంది. కొండపై వర్షపు నీటిని సేకరించడానికి రాతిలో తొలచిన అనేక తొట్లు ఉండటంవళ్ళ తొట్లకొండ అని పేరు వచ్చింది. తొట్లకొండ ప్రాచీన కళింగ ప్రాంత ప్రభావంలో ఉండి ఇక్కడ నుండి బౌద్ధ సంస్కృతి శ్రీలంక మరియు తదితర ఆగ్నేయాసియా దేశాలలో వ్యాపించేందుకు ప్రధాన కేంద్రంగా దోహదం చేసింది. తొట్లకొండ, భారతీయ సంస్కృతి ముఖ్యంగా బౌద్ధం ఖండాంతర ప్రదేశాలకు ప్రసరించిన పద్ధతికి అద్దంపడుతుంది.
వన్యప్రాణి సంరక్షణా కేంద్రాలు
భారతదేశం లో సుమారు 441 వన్యప్రాణి సంరక్షణా కేంద్రాలు ఉన్నాయి. వీనిలో 28 పులుల సంరక్షణా కేంద్రాలు ప్రాజెక్టు పులిగా పరిగణించబడుతున్నాయి. కొన్నింటిని పక్షుల సంరక్షణా కేంద్రాలుగా గుర్తించారు. చాలా వరకు జాతీయవనాలు ముందు సంరక్షణా కేంద్రాలుగా గుర్తించబడినవే.
ఉభయం
దేవాలయానికి సంబంధించిన బ్రహ్మోత్సవ, ప్రత్యేక ఉత్సవాల్లో అయ్యే ఖర్చును భరించే వారిని ఉభయ కర్తలని వారు సమర్పించే ధన, వస్తు, ప్రసాద, పూజా సామాగ్రిని ఉభయం అని అంటారు. ఈ ఉభయాలను దేవాలయం తరపున గాని ఒక వ్యక్తి (కుటుంబం) లేక కొంతమంది కలిసిగాని ఈ కార్యక్రమాని నిర్వహిస్తారు. ఈ ఉభయాలను దేవాలయ నియమ నిబంధనలను అనుసరించి ఇవ్వవలసి ఉంటుంది. బ్రహ్మోత్సవాల సమయంలో ఇచ్చే ఉభయాలలో ఎక్కువ మంది భక్తులు పాల్గొనడం వలన బాగా సందడిగా ఉంటుంది.
ఉభయంను తీసుకువెళ్ళే సమయంలో విద్యుదీపాలను అలంకరించడం, బాణాసంచా కాల్చడం, తప్పెట్లు, మేళ తాలాలు వాయించడం, పులి వేషాలు, కర్ర తిప్పుట, నెమలి ఆటలు, కోలాటం, పండరి భజనలు, నాటకాలు, డాన్స్ బేబి డాన్స్, పాటకచ్చేరి, అన్నదానం వంటి కార్యక్రమాలతో భక్తులను విశేషంగా ఆకర్షించడం జరుగుతుంది. బ్రహ్మోత్సవాల సమయంలో ఉభయంను అందుకున్న స్వామి వారు వివిధ వాహన సేవలపై భక్తులను ఆశీర్వదించడానికి గ్రామోత్సవంతో బయలుదేరివస్తారు.
సీతమ్మధార
సీతమ్మధార విశాఖపట్నం నగరం లోని ఒక ప్రముఖ ప్రాంతం. ఈ ప్రాంతం విశాఖలోని సింహాచలం పర్వత శ్రేణి దిగువ భూమిలో నెలకొని ఉంది. ఒకపుడు కొండనుండి ప్రవహించే నీటి ధార ఆధారంగా ఈ ప్రాంతానికి సీతమ్మధార అని పేరు వచ్చిందని నానుడి.
ఈ ప్రాంతం ఇప్పుడు విశాఖ లోని ఒక ప్రాముఖ్య విద్యా, వాణిజ్య, గృహ నివాస ప్రాంతం.
ఆంధ్ర ప్రదేశ్ లోని ప్రముఖ తెలుగు దినపత్రిక అయిన "ఈనాడు" ప్రథమ కార్యాలయం సీతమ్మధార లోని నక్కవానిపాలెంలో స్థాపించబడింది.
ఇచ్చట ఆంగ్ల దిన పత్రిక " ది హిందూ" విశాఖ నగర కార్యాలయము కూడా నున్నది.
విశాఖ నగర వాసుల నిత్యా వసరాలు తీర్చేందుకు కూరగాయల మరియు నిత్యావసర సరుకుల బజారు ""రైతు బజార్" ఇచ్చట నెలకొల్పబడింది.
విశాఖ లోని వైద్యుల నివాస ప్రాంతం "డాక్టర్స్ కాలనీ" సీతమ్మధార లోనే ఉంది.
20A (పాత పోస్ట్ ఆఫీసు - హెచ్ బి కాలని)
69 (రైల్వే స్టేషను - ఆరిలోవ కాలనీ)
నీ స్నేహం
ఇద్దరు స్నేహితులు ఉంటారు. ఒక స్నేహితుడు ఆపదలో ఉన్న ఆర్తీ అగర్వాల్ కు అవసరమైన ధన సహాయం చేస్తాడు. అయితే అది తన స్నేహితుడి పేరుమీద పంపిస్తాడు. అలా పంపించిన స్నేహితుడ్ని ఆమె ప్రేమిస్తుంది. కానీ సినిమా చివరికి కానీ అసలు విషయం తెలియదు.
గుమ్మడి వెంకటేశ్వరరావు నటించిన చిత్రాల జాబితా
గుమ్మడి వెంకటేశ్వరరావు నటించిన కొన్ని చిత్రాల వివరాలు.
కాశీనాయన
శ్రీ అవధూత కాశిరెడ్డి నాయన ఒక ఆధ్యాత్మిక గురువు. ఈయన ఆంధ్రప్రదేశ్ లోని నెల్లూరు జిల్లా ఉదయగిరి తాలూకా సీతారామాపురం మండలంలోని బెడుసుపల్లిలో జన్మించారు. కాశిమ్మ, సుబ్బారెడ్డి ఇతని తల్లిదండ్రులు. ఈ దంపతులకు రెండవ సంతానం ఈయన. ఈయన పూర్వ నామం మున్నల్లి కాశిరెడ్డి. బాల్యంలో ఇతను గురు అతిరాచ గురువయ్య స్వామిచే ప్రభావితుడయ్యాడు. అనేక తీర్థయాత్రలు చేశాడు. కాశీ నుండి కన్యాకుమరి వరకు అనేక క్షేత్రాలను దర్శించాడు. ఆయన డిసెంబరు 6, 1995 లో మరణించాడు. 
1995 డిసెంబరు 5వ తేదీ రాత్రి ( 1995 డిసెంబరు 6న ) మరణించిన ఈయన జ్ఞాపకార్ధం కడప జిల్లాలోని నరసాపురం కేంద్రంగా కాశినాయన పేరిట రాష్ట్ర ప్రభుత్వం మండలాన్ని ఏర్పాటు చేసింది.
ఆయన పేరు మీద కడప జిల్లాలో జ్యోతి క్షేత్రం వెలసింది. కాశినాయన సమాధి ప్రదేశం ఏడవ జ్యోతి క్షేత్రంగా విరాజిల్లుతోంది. కాశీనాయన పేరు మీద ఇక్కడ ఒకపెద్ద దేవాలయం నిర్మిస్తున్నారు. వీటి నిర్వహణకు సహకరిస్తున్న భక్తుల సహకారం చాలా ముఖ్యమైనది. ప్రతి సంవత్సరం దత్త జయంతి సందర్భంగా కాశిరెడ్డి నాయన భక్తులు, కడప జిల్లాలోని కాశినాయన మండలం లోని జ్యోతి క్షేత్రంలో కాశి నాయన ఆరాధనోత్సవాలు నిర్వహిస్తారు. ఈ క్షెత్రం ఆళ్ళగడ్డకు 50 కిలో మీటర్ల దూరంలో ఉంటుంది. క్షేత్రానికి వచ్చిన వేలాదిమందికి అన్నదానం చేయించే ప్రక్రియను కూడా నాయనగారు ముందుగానే చేయించారు. పాడుబడిన ఆలయాలకు జీర్ణోద్ధరణ చేసి అక్కడ ప్రతిరోజు అన్నదానం జరిగేలా కాశినాయన ఏర్పాటు చేసారు.
జ్యోతి క్షేత్రమే కాకుండా కాశినాయన పేరు మీద తెలుగు నేల మీద దాదాపు వందకు పైగా అశ్రమాలు, గుళ్ళు వెలిశాయి. ఇప్పుడు కాశినాయన ఆశ్రమాలు వెలసిన ప్రతి చోట విరివిగా గోసంపద పోషింపబడుతు నిత్యాన్నదానాలు నిర్వహిస్తున్నారు. 
అతని జీవితంపై ఎన్నో పుస్తకాలు ముద్రించబడ్డాయి. వాటిలో శ్రీ కాశి నాయన పాదరేణువులు రచించిన సమర్థ సద్గురు కాశినాయన అనురాగ జీవితం ఒకటి.
లయ (ధారావాహికం)
""లయ"" ప్రసిద్ధిచెందిన ఒక తెలుగు దైనిక ధారావాహిక. ఇది 2008 నుండి 2009 వరకు మా టీవిలో ప్రసారమయ్యింది. 350 భాగాలుగా ప్రసారమయిన ఈ దైనిక ధారావాహికకు యద్దనపూడి సులోచనారాణి వ్రాసిన "మధుర స్వప్నం" మరియు ఏ. జె. క్రోనిన్ వ్రాసిన "ధ సిట్యాడెల్" నవలలు మూల ఆధారం.
భవిష్యత్తు
ప్రస్తుత కాలం తర్వాత జరగబోయే అనంతమైన కాలాన్ని భవిష్యత్తు అంటారు. భవిష్యత్తులో ఫలానా సమయానికి ఈ విధంగా జరుగుతుంది అని ముందుగానే చెప్పడాన్ని జ్యోతిషం అంటారు. భౌతిక శాస్త్ర నిబంధనలకు మరియు కాలము యొక్క ఉనికికి కారణముగా, భవిష్యత్తు యొక్క ఆగమనం తప్పనిసరి అని భావిస్తారు.
గుర్రపు స్వారీ
గుర్రపు స్వారి అంటే ఒక వ్యక్తి వేగంగా, చాకచక్యంగా గుర్రంపై సవారి చేయడం. యుద్ధ విద్యలలో, పురాతన చరిత్ర కలిగిన ఆటలలో, ఆధునిక పోటిలలో, పందెపు పోటిలలో గుర్రపు స్వారి ఒకటి.
సంక్రమణం
సంక్రమణమంటే గమనం. సూర్యుడు ఒక రాశి నుంచి మరో రాశిలోకి అడుగు పెట్టడాన్ని సంక్రమణం అంటారు. సంవత్సర కాలంలోసూర్యుడు పన్నెండు రాశులలో ప్రవేశిస్తుంటాడు. 
ఈ అనంత విశ్వంలో జరిగే ప్రధాన సంఘటనల ఆధారంగానే సూర్య చంద్ర గమనాలు, నక్షత్రరాశుల కదలికలు. భూగోళం మీది సమస్త సంస్కృతీ సంప్రదాయాలకు, వైవిధ్యానికి ఆయువు పట్లు. అటువంటి వాటిలో ‘ఉత్తరాయణం’ ముఖ్యమైనది. సూర్యుడు నెలకు ఒక నక్షత్రరాశిలో సంచరిస్తూ ఉంటాడు. దానిని బట్టి ఆ నెలను ఆ రాశి పేరుతో పిలుస్తారు. అదే సంక్రమణం. సూర్యుడు ధనూరాశి నుంచి మకరరాశిలోకి ప్రవేశించటమే మకర సంక్రమణం. అదే మహాపర్వదినం. పన్నెండు రాశుల సంక్రాంతుల్లోనూ ఆషాఢ మాసంలో వచ్చే కర్కాటక సంక్రమణం, పుష్య మాసంలో వచ్చే మకర సంక్రమణం ప్రాధాన్యాన్ని సంతరించుకున్నాయి. మొదటి సంక్రమణం దక్షిణాయనాన్ని, మకర సంక్రమణం ఉత్తరాయనాన్ని ప్రారంభిస్తాయి. ఉత్తరాయణాన్ని పుణ్యప్రదంగా భావిస్తారు.
సూరీడు ప్రతినెలలోనూ ఒక రాశి నుంచి మరొక రాశిలోకి మారుతుంటాడు. అయితే ఆయన ధనూరాశి నుండి మకరరాశిలోనికి ప్రవేశించించడమే ఉత్తరాయణ పుణ్యకాలంగా పరిగణింపబడుతోంది. అందువల్ల ఈ సంక్రాంతి పర్వదినం చాలా శ్రేష్ఠమైనది. దేవతల పగలుగా చెప్పే ఉత్తరాయణానికి అంతటి విశిష్ఠత ఉండబట్టే కురుక్షేత్ర సంగ్రామంలో పోరాడి అస్తస్రన్యాసం చేసి మృత్యుదేవత ఒడికి చేరువలో ఉన్న భీష్మపితామహుడు ఉత్తరాయణ పుణ్యకాలం వచ్చేవరకు ప్రాణాలను నిలుపుకుని అంపశయ్యపై పరుండి ఆ పిమ్మటే ప్రాణత్యాగం చేశాడు. అందుకే ఉత్తరాయణంలో వచ్చే మకర సంక్రమణానికి అంతటి ప్రాముఖ్యత.
గుర్రము (అయోమయ నివృత్తి)
గుర్రము ఒక జంతువు.
గుర్రం తెలుగువారిలో కొందరి ఇంటి పేరు.
దక్షిణాయనం
ఉత్తరాయనం దేవతలకు పగలు
దక్షిణాయనం దేవతలకు రాత్రి
మన పూర్వీకులు సూర్యుని సంచారాన్ని రెండు భాగాలుగా విభజించారు . సూర్యుడు భూమధ్యరేఖకు ఉత్తరదిశలో ఉన్నట్లు కనిపించునప్పుడు ఉత్తరాయనం అని, సూర్యుడు భూమధ్యరేఖకు దక్షిణముగా ఉన్నట్లు కనిపించినప్పుడు దక్షిణాయనము అని పిలిచారు . (సంవత్సరాన్ని రెండు ఆయనములుగా విభజించారు.) ఏడాదిలో 6 నెలలు ఉత్తరాయనం అయితే 6 నెలలు దక్షిణాయనం. ఖగోళ శాస్త్రం ప్రకారము ప్రతి సంవత్సరము జూలై 16 నుండి జనవరి 14 వరకు ఉండే కాలాన్ని ఉత్తరాయనం అని, జనవరి 15 నుండి జూలై 15 వరకు దక్షిణాయనం అని అంటారు. ఇంతటి మార్పుకు సంబంధించిన విశేషాన్ని లోకం లోని అతి సామాన్యులకు అర్ధమయ్యేలా వివరించేందుకు పండగను చేసుకునే అలవాటును ప్రచారం లోనికి తెచ్చారు .
చైత్ర మాసం—ఉత్తరాయనం -- వసంత ఋతువు
వైశాఖ మాసం—ఉత్తరాయనం -- వసంత ఋతువు
జ్యేష్ట మాసం -- ఉత్తరాయనం -- గ్రీష్మ ఋతువు
ఆషాఢ మాసం—ఉత్తరాయనం + దక్షిణాయనం గ్రీష్మ ఋతువు
శ్రావణ మాసం --దక్షిణాయనం -- వర్ష ఋతువు
బాధ్రపద మాసం --దక్షిణాయనం -- వర్ష ఋతువు
ఆశ్వయుజ మాసం --దక్షిణాయనం -- శరత్ ఋతువు
కార్తీక మాసం—దక్షిణాయనం -- శరత్ ఋతువు
మార్గశిర మాసం --దక్షిణాయనం -- హేమంత ఋతువు
పుష్య మాసం -- దక్షిణాయనం + ఉత్తరాయణం -- హేమంత ఋతువు
మాఘ మాసం -- ఉత్తరాయనం -- శిశిర ఋతువు
ఫాల్గుణ మాసం -- ఉత్తరాయనం -- శిశిర ఋతువు
బాడీగార్డ్
బాడీగార్డ్ 2012 లో విడుదలైన తెలుగు సినిమా. ఇది మలయాళం మరియు హిందీలో నిర్మించబడిన సినిమాకు తెలుగు రూపము.123తెలుగు.కాం వారు తమ సమీక్షలో, "బాడీగార్డ్ కుటుంబ సభ్యులందరితో కలిసి చూడదగ్గ చిత్రం. కొన్ని కామెడీ సన్నివేశాలు నవ్వించగా కొన్ని సెంటిమెంట్ సన్నివేశాలు ఏడిపిస్తాయి. రెండవ భాగంలో కొన్ని సన్నివేశాలు వదిలేస్తే క్లైమాక్స్ ప్రతి ఒక్కరిని కదిలిస్తుంది" అని వ్యాఖ్యానించారు. వన్ ఇండియా వారు తమ సమీక్షలో, "అసభ్యత, హింస లేకుండా ఉండటం, కామిడీ, సెంటిమెంట్ పండటంతో ఈ చిత్రం ఫ్యామిలీలు నిరభ్యంతరంగా చూసే అవకాశం కలిగిస్తుంది. యూత్ కాస్త దూరమైనా, కుటుంబాలు కదిలివస్తే సినిమా మంచి విజయమే సాధిస్తుంది. ముఖ్యంగా మహిళలకి ఈ చిత్రం బాగా నచ్చే అవకాశం ఉంది" అని వ్యాఖ్యానించారు. తెలుగువాహిని.కాం తమ సమీక్షలో, "సంక్రాంతి సీజన్ కాబట్టి, వెంకటేష్ ఫ్యామిలీ ఫ్యాన్స్ అండగా నిలబడటానికి కావలసినంత సెంటిమెంట్, యాక్షన్ ఉంది కాబట్టి బాడీగార్డ్ డీసెంట్ హిట్ గా నిలుస్తుంది. మిగతా బాషలలో చూసినవాళ్ళకు ఒకే, కొత్తగా చూస్తే కేకే" అని వ్యాఖ్యానించారు.
నైనారు కండ్రిగ
నైనారు కండ్రిగ గ్రామ పంచాయితీ గురించి కొన్ని విషయాలు:
ఈ గ్రామ పంచాయితీ ఆంధ్రప్రదేశ్ రాష్ట్రము, చిత్తూరు జిల్లా, నారాయణవనం మండలము. లోని ఒక చిన్న ఉన్నతమైన పంచాయితీ.
ఈ గ్రామ పంచాయితీ పరిధిలో 6 ఆవాస గ్రామము.లు ఉన్నాయి. అవి
1. నైనారు కండ్రిగ
2. నైనారు కండ్రిగ హరిజనవాడ
3. మిట్ట నైనారు కండ్రిగ
4. కృష్ణమరాజులు కండ్రిగ
5. కృష్ణమరాజులు కండ్రిగ ఆది ఆంధ్రవాడ
6. నైనారు కండ్రిగ యానాది కాలని
ఈ గ్రామము. నకు పంచాయితీ భవనము కలదు, ఈ గ్రామము.లో ప్రభుత్వ ప్రాథమిక పాఠశాల ఉంది.
ఈ గ్రామము. నకు నైనారు కండ్రిగ పేరు ఎలా వచ్చినదంటే?
మా గ్రామము.లో పురాతనమైనటువంటి, శ్రీరామభజన మందిరము, నైనారయ్య గుడి, అంకమ్మ, నడివీధి గంగమ్మ దేవతల గుడులు ఉన్నాయి.
పైన కనపరచిన నైనారయ్య గుడియందు పురాతనముగా ప్రతి సంవత్సరము ఆడినెలలో పొంగల్లు పెట్టి విశేషపూజలు చేస్తున్నారు.
పైన తెలిపిన దేవతలపై పూర్తి నమ్మకముంచిన గ్రామస్థులు ఈ గ్రామము. నకు నైనారు కండ్రిగ అను పేరుపెట్టుకునట్లు గ్రామ పెద్దల నుండి తెలియవచ్చింది.
ఈ నైనారు కండ్రిగ గ్రామము.లో 100 కుటుంబాలు ఉన్నాయి.
ఈ గ్రామము.లో సుమారు 500 నుండి 600 వందల వరకు జనాభా ఉంది.
ఈ గ్రామము. లోని ప్రజలకు వ్యవసాయమే జీవనాధారము
ఈ గ్రామము.లో గల ప్రజలు 100% అక్షరాభ్యాసము కలిగినవారు.
ఈ గ్రామము. లోని ప్రతి కుటుంబం నుండి పిల్లలు చక్కగా చదువుకొని కొందరు విదేశములలో, కొందరు ప్రక్క రాష్ట్రములలో, కొందరు మన రాష్ట్రము లోని వివిధ ప్రభుత్వ మరియు ప్రైవేటు రంగ సంస్థలలో ఉపాధి పొందుచున్నారు.
ఈ గ్రామము. లోని ప్రజలు అందరు కలసి కట్టుగా ఉంటూ ప్రక్క గ్రామము. లకు ఆదర్శముగా నిలుచుచున్నారు.
ఈ గ్రామము.లో కల శ్రీరామ భజనమందిరము నిత్యపూజలు, దూపదీప నైవేద్యములతో విశేషపూజలను అందుకోంటున్నది. ఇచ్చట ప్రతిసంవత్సరము శ్రీరామనవమి వేడుకలు 11రోజులు చాలా వైభవంగా నిర్వహించబడును.
గ్రామము.లో గల గంగమ్మ ప్రతి వారము మంగ్ల మరియు ఆదివారములలో విశేషపూజలు నిర్వహించి అమ్మను శాంతింపజేయుటకు నైవేద్యముగా అంబిల్లు పోయుదురు.
నడివీధి గంగమ్మకు ప్రతి సంవత్సరము మే లేదా జూన్ మాసములలో జాతరచేయుదురు. ఈ కార్యక్రమమును ఆదివారము ప్రారంభించి గురువారము ముగుస్తుంది.
గ్రామము.లో ప్రాచీనముగా వస్తున్నటువంటి కళలైన "కోలాటము" "కులుకు భజన, పండరి భజనల యందు" చిన్నపిల్లలకు శిక్షణ ఇచ్చి వారిని ఈ కళలయందు నైపుణ్యులుగా తీర్చిదిద్దుతారు. వీరిచే గ్రామము.లో నిర్వహించే ఉత్సవ సందర్భములలో కోలాటము, భజనలు చేయించి గ్రామస్తులకు వినోదమును పంచుదురు. ఈ భజన బృందములు తిరుపతి తిరుమల దేవస్థానము వారు ప్రతిసంవత్సరము నిర్వహించే శ్రీవారి బ్రహ్మోత్సవములలో పాల్గొని సందర్శకులకు, ఆత్యాద్మికతను పెంచుటయందు తమవంతు పాత్రను చక్కగా పోషించెదరు.
అమీర్‌పేట్, హైదరాబాద్
అమీర్‌పేట్, తెలంగాణ రాష్ట్రం, హైదరాబాద్ జిల్లా,అమీర్‌పేట మండలానికి చెందిన పట్టణ ప్రాంతం.
ఇది హైదరాబాద్ నగరంలోని ఉత్తర పశ్చిమ భాగంలోని ఒక రద్దీ వాణిజ్య ప్రాంతం.కంప్యూటరు శిక్షణా సంస్థలకు ప్రముఖ కేంద్రం.90వ దశాబ్దం ప్రారంభంలో ఈ ప్రాంతం ఎక్కువగా ఖాళీ ప్లాట్లతో బొంబాయి రహదారి యన్.హెచ్.9 ట్రాఫిక్ తో ఉండేది.నగరంలో ప్రముఖ ప్రాంతాలలో జరిగిన నిర్మాణ చర్యల కారణంగా హైదరాబాద్ ఉత్తర శివారు విస్తరణ జరిగింది. దాంతో 1990 లో వాణిజ్య కార్యకలాపాలు ఇక్కడకు మారాయి. నేడు ఈ ప్రాంతం అధికంగా పాదాచారులతతో, వాహన ట్రాఫిక్తో పాటు అనేక వ్యాపార సంస్థలతో నిండిన సందడి ప్రాంతం.ఈ ప్రాంతంలో రద్దీ గంటల సమయంలో తరచుగా ట్రాఫిక్ జామ్ సంభవిస్తుంటాయి. పాదచారుల వంతెన, శాశ్వతంగా ఏర్పాటు చేసిన రోడ్ డివైడర్ల కారణంగా ట్రాఫిక్ పరిస్థితిలో గణనీయమైన మార్పు వచ్చింది.అమీర్‌పేట కూడలి గ్రీన్ ల్యాండ్, బేగంపేటలను అనుసంధానిస్తూ జాతీయ రహదారి యన్.హెచ్.9 ఉంటుంది. అమీర్‌పేట యన్.హెచ్.9 జాతీయ రహదారిలో పంజాగుట్ట, సంజీవరెడ్డినగర్ ప్రాంతాల మధ్య ఉంటుంది.
లింగాయతి
బసవేశ్వరుడు బోధించిన సంప్రదాయమే అనంతర కాలంలో "లింగాయత ధర్మం"గా స్థిరపడింది. పాల్కురికి సోమనాథుడు తెలుగులో బసవపురాణం రాశాడు. వైదిక కర్మలంటే చిన్నతనం నుంచీ బసవేశ్వరుడికి పడేదికాదు. ఉపనయనం చేయాలని తండ్రి ప్రయత్నిస్తే బసవేశ్వరుడు ఇంటినుంచి పారిపోయాడు. శివుడే సర్వేశ్వరుడు, శివుడిని మించిన వాడులేడన్న విశ్వాసంతో శివతత్వ ప్రచారానికి పూనుకున్నాడు. అలా వీరశైవ మతానికి బీజాలు వేశాడు. 
లింగాయత సిద్ధాంతాన్ని స్థాపించినవాడు బసవణ్ణ. ఆయన క్రీ.శ.1105లో ఉత్తర కర్ణాటకలో బ్రాహ్మణ కుటుంబంలో పుట్టాడు. అతనికి పిల్లనిచ్చిన మేనమామ అప్పటి రాజు బిజ్జలదేవుడి మహామంత్రి. బసవణ్ణ ఆయన ద్వారా ఆస్థానంలో చేరి, క్రమేపీ మహామంత్రి అయ్యాడు. హిందూ మతాచారాల వలన సమాజంలో ఏర్పడిన దురాచారాలను చూసి ఉద్యమం నడిపాడు. వేదాలను, వర్ణవ్యవస్థను తిరస్కరించాడు, తాను యజ్ఞోపవీతాన్ని విసర్జించాడు. 'అనుభవ మంటపం' అని ఒకవేదిక ఏర్పరచి, సర్వజాతులకు సమాన ప్రాధాన్యత యిచ్చాడు. విగ్రహారాధన లేకుండా, నిరాకారుడైన శివుడొక్కడే దైవమని ప్రబోధించాడు. అందరూ ఇష్టలింగం పేర లింగాన్ని మెడలో వేసుకోవాలని, యితర దైవాలను కొలవనక్కరలేదని, చేసే పని ద్వారానే దైవాన్ని చేరతామని (కాయకేవ కైలాస) ప్రబోధించాడు. బహిష్టు వంటి ఆచారాలు పాటించనక్కరలేదని, వితంతువులు పునర్వివాహం చేసుకోవచ్చని, పురుషులతో సమానస్థాయిలో స్త్రీలు ఆధ్యాత్మిక కార్యకలాపాల్లో పాల్గొనవచ్చని చెప్పాడు.
లింగాయతులలో పెద్దకులం, చిన్నకులం అనేవిలేవు. పుట్టుకతో అందరూ సమానమే. లింగాయతుల్లో గురువులే ముఖ్యం. వారికి మఠాలుంటాయి. మఠాధిపతులే మార్గనిర్దేశనం చేస్తారు. బసవణ్ణ వచనాలనే పేర తన సిద్ధాంతాలను ప్రజానీకానికి అర్థమయ్యే కన్నడ భాషలోనే రాసి, ప్రచారం చేశాడు. ఇది ఎంతోమందిని ఆకర్షించింది. బసవణ్ణకు సాధారణ ప్రజల నుంచి రాజుల వరకు అనుయాయులు ఏర్పడ్డారు. వీరిని లింగాయతులుగా పేర్కొంటారు. వీరు హిందూమత విధానాలను తిరస్కరించడంతో ఆగలేదు. అప్పటిలో కర్ణాటకలో బలంగా వున్న బౌద్ధం, జైనంపై దాడులు చేశారు. బసవణ్ణ తర్వాత ఎందరో గురువులు వచ్చారు. అనేక మఠాలు ఏర్పడ్డాయి. బనజిగ లింగాయత్‌, పంచమశాలి లింగాయత్‌, గణిగ లింగాయత్‌, గౌడ లింగాయత్‌ వంటి 42 ఉపశాఖలూ ఏర్పడ్డాయి. అవి విద్యాసంస్థలతో బాటు, అనేక సంస్థలు నిర్వహిస్తూ ఆర్థికంగా, సామాజికంగా బలంగా వున్నాయి.
మనుషులందరూ ఒక్కటే. కులాలు, ఉపకులాలు లేవు.
కల్లలనాడకు, కోపగింపకు ఆత్మస్తుతి పరనిందల విడువు అన్నమయ్య, వేమన, వీరబ్రహ్మం భావాల్లో విప్లవాత్మక మార్పులు రావడానికి పరోక్షంగా బసవేశ్వరుడే కారణం అంటారు
నిత్యజీవితంలో భౌతికశాస్త్రం
దీనిని
నిత్యజీవితంలో భౌతికశాస్త్రం యాకొవ్ పెరెల్మాన్ రచించగా కొడవటిగంటి కుటుంబరావు తెలుగు భాషలోకి అనువదించారు. ఇది మీర్ ప్రచురణాలయం, మాస్కో, సోవియట్ యూనియన్లో ముద్రించబడింది. సాధారణ మానవునికి నిత్యజీవితంలో ఎదురయ్యే సందేహాలకు చాలా సులభంగా అర్థంచేసుకొనగలిగేలా ఈ పుస్తక రచనవుంది.
మొదటి సారిగా రష్యన్ భాషలో 1913 లో ముద్రితమైంది. ఆ తరువాత చాలా భాషలకు అనువదించబడింది అకాలపు విజ్ఞానశాస్త్ర విద్యార్థులపై చాలా ప్రభావం చూపింది. పోయిన్కేర్ తర్కాన్ని సాధించిన గ్రిగరీ యాకోవ్లిచ్ పెరెలమాన్ దీనినుంచే స్ఫూర్తిని పొందాడు.
ముందుమాటలో రచయిత పుస్తకం గురించి చెపుతూ “ క్లిష్టమైన సమస్యలు , మెదడుకు మేత, హాస్య సంభాషణలు, అనుకోని పోలికలు తో కూడివుందని, జూల్స్ వెర్న్ హెచ్ జి వెల్స్, మార్క్ ట్వేన్ మరియు ఇతర రచయితల ను వుటంకించినట్లు ఎందుకంటే ఆనందంతో పాటు, ఈ అత్యుత్తమ రచయితల ప్రయోగాలు భౌతిక శాస్త్ర విద్యార్థులు నేర్చుకోటానికి చాలా వుపయోగకరం ” అని అన్నారు. దీనిలోని ఆసక్తికలిగించే విషయాలలో కొన్ని కదులుతున్న కారు నుండి ఎగిరిదిగటం ఎలా, మృత సముద్రంలో మనం ఎందుకు మునిగిపోలేము. దీనిలోని ఆలోచనలు ఇప్పటి భౌతికశాస్త్ర ఉపాధ్యాయులు కూడా వాడుతారు. దీని ఇంగ్లీషు రూపం ఇంటర్నెట్ ఆర్కీవ్ లో అందుబాటులో ఉంది.
యకోవ్ పెరెల్మాన్ (Yakov Perelman) (1882 డిసెంబరు 4–1942 మార్చి 16) ప్రసిద్ధిచెందిన రష్యన్ మరియు సోవియట్ శాస్త్రవిజ్ఞాన రచయిత. ఇతను చాలా జనరంజకమైన పుస్తకాలను రచించాడు. వానిలో "Physics Can Be Fun" మరియు "Mathematics Can Be Fun" ముఖ్యమైనవి. ఇవి రెండూ ఆంగ్లంతో సహా పలు ప్రపంచ భాషలలోకి అనువదించబడ్డాయి.
పెరెల్మాన్ 1882 సంవత్సరం పోలెండ్ లోని బైలోస్టాక్ నగరంలో జన్మించాడు. ఇతడు 1909లో అరణ్యశాస్త్రంలో డిప్లొమా పొందాడు. "వినోదం కోసం భౌతికశాస్త్రం" ("Physics for Entertainment") పుస్తకం బహుళ ప్రాచుర్యం పొందిన ఇతడ్ని మరిన్ని పుస్తకాలను రచించడానికి ప్రోత్సహించింది. అలాంటివే కొన్ని పుస్తకాలను గణితశాస్త్రం, జ్యామితి, ఖగోళశాస్త్రం మొదలైన విషయాలమీద రచించారు. ఇతని రచనలలో భౌతికశాస్త్రం మరియు ఖగోళశాస్త్రం లకు సంబంధించిన పుస్తకాలను సోవియట్ యూనియన్లో వివిధ భాషలలో ప్రచురించారు. ఇవే కాకుండా పాఠ్యపుస్తకాలలోను, పత్రికలలో కోసం ఎన్నో వ్యాసాలను సమకూర్చారు. ఇతడు "నేచర్ మరియు ప్రజలు" అనే పత్రికకు సంపాదకులుగా పనిచేశారు.
పెరెల్మాన్ 1942 సంవత్సరంలో జర్మనీ ప్రభుత్వం లెనిన్ గ్రేడ్ను చుట్టుముట్టినప్పుడు ఆకలితో అలమటిస్తూ మరణించాడు.
రామ్‌నాథ్‌
రామ్‌నాథ్‌.. అసలు పేరు రామనాథ్‌రెడ్డి.. ఊరు అనంతపురం జిల్లా నార్పల.. పుట్టింది నార్పలలోనైనా.. పక్కా హైదరాబాదీ. ప్రస్తుతం ఏబీఎన్‌-ఆంధ్రజ్యోతిలో ఉపసంపాదకులుగా పనిచేస్తున్నారు. చిన్నప్పటి నుంచి జర్నలిజంపై ఉన్న ఆసక్తి ఆయన్ను.. ఈ స్థాయికి చేర్చింది. ప్రస్తుతం 20వేల రూపాయల జీతంతో జీవితమనే బండిని నెట్టుకొస్తున్నాడు..
అభిరుచులు..
రోజా మూవీస్
రోజా మూవీస్ ఒక తెలుగు సినీ నిర్మాణ సంస్థ.
ఆంధ్ర ప్రదేశ్ హిందీ అకాడమీ
ఆంధ్ర ప్రదేశ్ హిందీ అకాడమీ ఏప్రిల్ 12, 2007 న మరల ప్రారంభించబడింది. దీని అధ్యక్షుడిగా ఆచార్య యార్లగడ్డ లక్ష్మీప్రసాద్ నియమించబడ్డాడు. ఆంధ్ర ప్రదేశ్ లో హిందీ ప్రచారం మరియు హిందీలో రచనలు చేసే తెలుగువారిని ప్రోత్సహించడం, తద్వారా, తెలుగు భాషా సంస్కృతులను జాతీయ స్థాయికి చేర్చడం దీని ముఖ్యోద్దేశాలు.
మంతెన సత్యనారాయణ రాజు
డాక్టర్ మంతెన సత్యనారాయణ రాజు గుంటూరు జిల్లాలో జన్మించారు. ఈయన ప్రముఖ ప్రకృతి వైద్యులు. మీ ఆరోగ్యం మీ చేతుల్లో అనే టి.వి ప్రోగ్రాం ద్వారా పరిచయమై ప్రసిద్ధి చెందారు. ఉప్పు రుచులకు రాజు - రోగాలకు రారాజు అని, ఉప్పు, నూనె వాడకం ఆరోగ్యానికి చేటు అని, ఆరోగ్యం గురించి రాష్ట్ర వ్యాప్తంగా కొన్ని వేల ప్రసంగాలు చేసిన ఘనత ఈయనదే.
వసుంధర విజ్ఞాన వికాస మండలి
వసుంధర విజ్ఞాన వికాస మండలి (రి.నెం.4393/96) తెలంగాణ రాష్ట్రంలోని కరీంనగర్ జిల్లా, గోదావరిఖనిలో స్థాపించబడిన సామాజిక, సాంస్కృతిక, సేవా సంస్థ. ఈ సంస్థ వ్యవస్థాపకుడు వైద్యుల మధు ధర్మారెడ్డి. 
వసుంధర విజ్ఞాన వికాస మండలి సామాజిక సంస్థ 1993 నవంబర్ 1 న కరీంనగర్ జిల్లా గోదావరిఖని ప్రాంతంలోని 8వ, కాలనీలో స్థాపించబడింది. వైద్యుల మధు ధర్మారెడ్డి (మధుకర్ వైద్యుల ) తన మిత్రులతో కలసి స్థాపించిన ఈ సంస్థ గడచిన 23 సంవత్సరాలుగా అనేక సామాజిక, సాంస్కృతిక, సేవా కార్యక్రమాలతో పాటు తెలంగాణా సాధన ఉద్యమాలు నిర్వహించింది. ఇటీవలే తన 22వ వార్షికోత్సవాన్ని ఘనంగా నిర్వహించుకొంది. ఈ సందర్భంగా మధుకర్ వైద్యుల రాసిన స్వతంత్ర సుమాలు కవిత సంపుటిని కూడా ఆవిష్కరించారు.
1993 నవంబర్ 1న ప్రస్తుత తెలంగాణా రాష్టం లోని కరీంనగర్ జిల్లా గోదావరిఖని ప్రాంతంలోని 8 ఇంక్లైన్ కాలనీలో స్థాపించబడింది. ఆనాటి నుంచి 20 సంవత్సరాలుగా తన కార్యకలాపాలు కొనసాగిస్తూనే ఉంది.
పటిక
ఇదిి స్పటికాకారం కలిగిన ఉప్పు ఖనిజం. పటిక అనేది గడ్డ కట్టబడిన ముడిపదార్ధము.ఇదిసహజసిద్ధంగా లభించుతుంది. 
పటికను ఆయుర్వేద ఔషదములలో ఎక్కువగా ఉపయోగిస్తుంటారు. పటిక కలిపిన స్ఫటికాది చూర్ణం అనే ఆయుర్వేద ఔషధాన్ని చిగుళ్లనుంచి రక్తం కారడం, చిగుళ్లు, పంటినొప్పులు, నాలుకపై పుళ్లు, వ్రణాలు తగ్గడానికి ఉపయోగిస్తారు.
ఏ ఔషధమైతే వ్యాధిని నిర్మూలించి సంపూర్ణ ఆరోగ్యాన్ని చేకూరుస్తుందో దానిని శ్రేష్టమైన శక్తివంతమైన ఔషధంగా ఆయుర్వేద శాస్త్రం భావిస్తుంది. ఇటువంటి ఔషధం విరివిగా, చవుకగా లభిస్తూ, అన్ని వర్గాల ప్రజలకూ అందుబా టులో ఉండి, దానిని వ్యాధి అవస్థానుసారం చూర్ణం, మాత్ర, ద్రవ రూపాలలో తీసుకోవడా నికి అనువుగా ఉంటే ఆ ఔషధాన్ని సద్విని యోగం చేసుకోవాలి. ఈ లక్షణాలు కలిగి, సర్వసాధారణంగా లభ్య మయ్యే పటిక ఔషధ గుణాలను తెలుసుకోవడం అవసరం. మనిషి తన దైనందిన జీవితంలో ఎదుర్కొనే వివిధ రకాల అనారోగ్యాలనుంచి అతి స్వల్ప ఖర్చుతో విలువైన ప్రయోజనం పొందడానికి పటిక ఎంతగానో ఉపకరిస్తుంది.పావుతులం పటిక చూర్ణాన్ని ఒక లీటరు నీటిలో కలిపి ఉంచుకుని అరగంటకు ఒకసారి కొద్దికొద్దిగా తాగుతుంటే కలరా వ్యాధి త్వరగా తగ్గుతుంది.
కాలములు
ప్రకృతి ధర్మమును అనుసరించి సంవత్సరమునకు మూడు కాలములుగా నిర్ణయించబడినవి అవి వేసవికాలము, వర్షాకాలము, శీతాకాలము. వీటి కాల పరిమాణము నాలుగు నెలలు.
ఖడ్గ యుద్ధం
ఫెన్సింగ్ లేదా ఖడ్గ యుద్ధం ఒక యుద్ద క్రీడ. ఆటపై గురి.. ఎదుటి వ్యక్తి కదిలికలను వేగంగా గ్రహించడం.. ఆటపై ఏకాగ్రత సాధించడం వంటి ప్రత్యేక లక్షణాలు కలిగిన ఆటల్లో ఫెన్సింగ్ ఒకటి. బాలికల ఆత్మరక్షణకు అండగా నిలిచే ప్రత్యేక క్రీడ ఇది.కరాటే, తైక్వాండో వంటి క్రీడల ద్వారా ఆడపిల్లలకు రక్షణ ఉంటుందని తల్లిదండ్రులు భావిస్తున్నారు. ఇలాంటి కోవకు చెందిన ఆటే ఫెన్సింగ్. దీనివలన ఎవరికీ ఎలాంటి గాయాలు కావు. ప్రాణాపాయమూ ఉండదు. పైగా ఎదుటి వ్యక్తులను ఎదుర్కొనే ఆత్మస్త్థెర్యం కలుగుతుంది. చేతిలో చిన్న కర్ర ఉన్నా ఖడ్గంలా ఉపయోగించే నేర్పరితనం ఉంటుంది. ఎదుటి వ్యక్తుల దాడిని ఎలా ఎదుర్కోవాలి? ఎదుటి వ్యక్తులపై ఎలా దాడి చేయాలో నైపుణ్యాన్ని సాధించవచ్చు.మనదేశంలో చాలా క్రీడల్లాగే విద్య, ఉద్యోగాల్లో రెండు శాతం రిజర్వేషన్ ఉంటుంది. ఈ ఆటపై బాలికలు దృష్టి సారిస్తే శరీరాన్ని వేగంగా కదిలించడంతో పాటు ఆటపై పట్టు సాధించే అవకాశముంది.
ఫ్రెంచ్ దేశస్థులు ఒకప్పుడు యుద్ధంలో ఫెన్సింగ్‌ని ఉపయోగించేవారు. రాను రాను అదో క్రీడగా మారిపోయింది. 1896లో ఒలింపిక్ క్రీడలు ప్రారంభమైనప్పుడు ఈ క్రీడను అందులో ప్రవేశపెట్టారు. ఇందులో ముఖ్యంగా మూడు విభాగాలుంటాయి. ఈపీఈఈ (ఇపీ) అనేది మొదటి విభాగం. ఇందులో తల నుంచి కింద కాలు వరకు కత్తితో తాకవచ్చు. ఎఫ్‌వోఐఎల్ (ఫాయిల్) అనేది రెండో విభాగం. ఇందులో మెడ నుంచి నడుము వరకు మాత్రమే కత్తితో తాకించవచ్చు. ఇక ఎస్ఏబీఆర్ఈ (సాబర్) అనేది మూడో విభాగం. ఇందులో తల భాగం నుంచి నడుము భాగం వరకు మాత్రమే కత్తితో తాకవచ్చు. ఈ ఆటలో ఉపయోగించే స్క్వాడ్ (ఖడ్గం), తలకు ఉపయోగించే మాస్క్, చేతులకు గ్లౌవ్స్, ఛెస్ట్‌గార్డు, కాళ్లకు ప్రత్యేక బూట్లు ప్రధానం.
ఈ ఆటలో ఖడ్గం ఉపయోగిస్తారు. ఆట ఆడేటప్పుడు తలకు మాస్క్, ఛెస్ట్‌గార్డ్, చేతులకు గ్లవ్స్, కాళ్లకు ప్రత్యేక బూట్లు ఉపయోగించడం వలన ప్రమాదం ఉండదు. జిల్లా, రాష్ట్రస్థాయి పోటీల్లో సాధారణ పరికరాలను ఉపయోగిస్తారు. అంపైర్లే పాయింట్లను నిర్ణయిస్తారు. జాతీయ, అంతర్జాతీయ స్థాయి పోటీల్లో ఖడ్గం ఎదుటి వ్యక్తికి తగలగానే స్కోర్‌బోర్డుపై పాయింట్లు నమోదు అవుతాయి. 1896లో ఒలింపిక్ క్రీడను ప్రారంభించినప్పుడు ఫెన్సింగ్ విభాగంలో పురుషులకు మాత్రమే అవకాశం కల్పించారు. 1920 నుంచి మహిళలకు కూడా అవకాశం కల్పించారు. వ్యక్తిగత విభాగం పోటీలో 12 నిమిషాల ఆట ఉంటుంది. ప్రతి మూడు నిమిషాలకు ఒకటిన్నర నిముషం విశ్రాంతి ఇస్తారు. గ్రూపు విభాగంలో నలుగురు క్రీడాకారులుంటారు. వీరిలో ముగ్గురు మ్రాతమే ఆడతారు. మొదటగా ఒక వ్యక్తి మూడు నిమిషాలు ఆడి పక్కకొస్తే రెండో వ్యక్తి ఆడతాడు.. తరువాత మూడో వ్యక్తి ఆడతాడు.
గారడి
గారడి అంటే అసాధ్యమైన పనిని సుసాధ్యము చేస్తూ ఉన్నది లేనట్లు లేనిది ఉన్నట్లూ చూపే వినోదాన్ని కలిగించే విద్యాప్రదర్శన. గారడి వారు రద్దీగా ఉండే కూడలి ప్రదేశాలలో ఒక ప్రక్కగా ఉచితంగా ప్రదర్శన జరిపి ఆ ప్రదర్శన చూసిన వారి నుండి కొంత ప్రతిఫలం పొందుతారు. గారడి వారు చేసే ప్రధాన వినోదాలలో నాదస్వరంతో పామును ఆడించుట ఒకటి.
ఇంద్రజాలం, గారడి రెండు ఒకే అర్ధాన్ని కలిగి ఉన్నప్పటికి వీటి రెండింటికి మధ్య కొన్ని తేడాలు ఉన్నాయి.
1. బజారులలో నేలపైన చేసేది గారడి. వేదిక పైన చేసేది ఇంద్రజాలం
2. మోసం చేసేది గారడి. మోసపోవద్దు అని తెలిపేది ఇంద్రజాలం
3. ప్రదర్శన తరువాత డబ్బు అడుగుతారు గారడివారు. ప్రదర్శనకు ముందే డబ్బు వసూలు చేస్తారు ఇంద్రజాలికులు.
ఈ ప్రదర్శనలో విషానికి విరుగుడుగా పనిచేసే ఈశ్వరి వేరులను ఉచితం ఇవ్వడం లేదా అమ్మడం చేస్తారు. (తెల్ల ఈశ్వరి వేర్లను ఉచితంగా ఇచ్చినట్లు ఇచ్చి వాటికి పూజ జరపాలని కొంత పైకాన్ని వసూలు చేస్తారు.)
ఇంద్రజాలం
నాగ తుమ్మ
నాగతుమ్మను మురికితుమ్మ, కంపుతుమ్మ అని కూడా అంటారు. దీని శాస్త్రీయ నామం Acacia farnesiana.
గారచెట్టు
గార లేక గారచెట్టు ముండ్లను కలిగి ఉండే ఒక బిరుసైన సతతహరిత వృక్షం. దీని శాస్త్రీయ నామం Balanites roxburghii. సాధారణంగా ఇది బహిరంగ ప్రదేశాలైన భారత ద్వీపకల్పంలోని ఇసుక మైదానాల్లో, పశ్చిమ రాజస్థాన్, పశ్చిమ బెంగాల్, మహారాష్ట్ర మరియు భారతదేశం యొక్క పొడి ప్రాంతాల్లో పెరుగుతుంది.
దీనిని గురించి మహాభారతంలో సరస్వతీనది తీరంలో పెరిగేచెట్టుగా పేర్కొనబడింది.
,Heeng(చాలా సాధారణ పదం)
చెట్టు యొక్క బెరడు, పండు విత్తనం, ఆకులు మరియు విత్తనాల నుండి తీసిన నూనె ఔషధ విలువలను కలిగి ఉంటుంది.
ముళ్ళవెదురు
ముళ్ళవెదురు ఇది గడ్డి జాతికి చెందిన ఒక చెట్టు. దీని శాస్త్రీయ నామం Bambusa arundinacea.
వెదురు
వెదురు అనేక రకాలు. వాటి పరిమాణాన్ని బట్టి, రంగును బట్టి అనేక రాకాలుంటాయి. చిట్టి వెదురు, పెద్ద వెదురు బొంగులు ఇలా అనేక రకాలుంటాయి. 
'వేలు' లావు నుండి సుమారు పది అంగుళాల కైవారం కలిగిన వెదురు కూడా వుంటాయి. సన్న వెదురలను సన్నని కర్రలు గాను కొంచెం లావు పాటి వెదురలను 
'దుడ్డు కర్ర' లకు గాను వాడు తుంటారు. పెద్ద వెదురలను పూరిళ్ల వాసాలకు అడ్డ కర్రలకు వాడు తారు. పల్లెల్లో పందిళ్లు వేయడానికి వీటి అవసరం చాల 
ఎక్కువ. వెదురు నుండి తీసిన సన్నని బద్దలనుండి అనేక రకముల బుట్టలు, తట్టలు, గంపలు, గిడుగులు, మొదలగు వాటిని తయారు చేస్తారు. వీటి నుండి అందమైన అలంకార వస్తువులను కూడా తయారు చేస్తారు. వెదుర బద్దలనుంది తడికెలు తయారు చేస్తారు. ఈ తడికెలను 'దడి'కి వుపయోగిస్తారు. ఈ విధంగా 'వెదురు' వలన అనేక ఉపయోగాలున్నాయి. ముఖ్యంగా పల్లె వాసులకు ఇది ఎంతో ఉపయోగం. ముఖ్యమైన విషయం ఏమంటే అన్ని చెట్లకంటే 'వెదురు' అతి వేగంగా పెరిగే చెట్టు. ఒక రోజులోనె అది పెరిగిన ఎత్తును మానవుడు గ్రహించ గలిగె అంత పరిమాణం పెరుగుతుంది. వెదురు ఒక్కటిగా వుండదు. వందలాది వెదుర్లు కలిసి ఒక పొద
లాగ పెరుగుతాయి. అలాంటి పొదను 'వెదురు గూమి' అంటారు. వెదురుకు ప్రతి గణుపు వద్ద చిన్న కొమ్మలు వుంటాయి. వాటికి ముళ్లు వుంటాయి. 
వీటిని కొట్టి పొలాలకు, పాదులకు కంచెలుగా వాడుతారు. వెదురు బద్దలతో తడికెలు, తట్టలు, బుట్టలు మొదలగు వాటిని అల్లే వారిని "మేదర వాళ్లు" అంటారు.
రెడ్డి రాజవంశం
రెడ్డిలు రాజుల ప్రధానంగా కొండవీడుి, రాజధాని చేసుకుని తీరాంధని ప్రాంతాల ప్రతినిధులుగా పరిపాలించారు.
రెడ్డి రాజ్యస్థాపకుడు ప్రోలయ వేమారెడ్డి.
ప్రోలయ వేమారెడ్డి 1325 నుంచి 1353 వరకు
అనపోతారెడ్డి 1353 నుంచి 1364 వరకు
అనవేమారెడ్డి 1364 నుంచి 1386 వరకు
కుమార గిరిరెడ్డి 1386 నుంచి 1402 వరకు
పెదకోమటి వేమారెడ్డి 1402 నుంచి 1420 వరకు
రాచవేమారెడ్డి 1420 నుంచి 1424 వరకు
సర్వజ్ఞచక్రవర్తి బిరుదుగల పెదకోమటి వేమారెడ్డి సాహిత్య చింతామణి, సంగీత చింతామణి, శృంగార దీపిక అను గ్రంథాలను రచించాడు.
వసంత రాజీయం గ్రంథాన్ని రచించిన కుమారగిరిరెడ్డికి కర్పూర వసంతరాయలు అనే బిరుదు ఉంది.
కొండవీడు
కనప
కనప అనునది ఒక అందమైన చెట్టు పేరు. ఈ కనపచెట్టు 4 నుంచి 8 మీటర్ల ఎత్తు పెరుగుతుంది. కొన్ని ప్రదేశాలలో 15 మీటర్ల ఎత్తు పెరుగుతుంది. దీని శాస్త్రీయ నామం Barringtonia racemosa. దీనిని సముద్రపండు అని కూడా అంటారు.
పల్లవి
కర్ణాటక సంగీతంలో పల్లవి పాటలో ఒక నేపథ్య వరుస.
In Carnatic music pallavi is the thematic line of a song. It is usually one cycle long and repeated twice in order to give the percussionist the idea of the chosen taalam. Sometimes it is repeated a few more times using different phrases of the Rāgam to which the song is set.
The life of the song, the word "pallavi" consists of a wide range of items that are considered as a single item:
In Carnatic music, "pallavi" also forms a part of a special type of rendition called "Rāgam Thānam Pallavi". "Rāgam" in this context is the initial ālāpana of chosen "rāgam" (elaboration and exploration of its scale). "Thānam" is elaboration of the rāgam using percussion syllables. "Pallavi", a single line of one "tālam" cycle duration, is chosen for further elaboration of the rāgam in different speeds, octaves, rāgam phrases, etc.
The Pallavi is mainly presented as the piece-de-resistance of the concert. In the Mysore-Bani style of concert presentation usually the Raga-Tana-Pallavi is presented in the same raaga as of the Varnam with which the concert is started
పల్లవి : పాటలో మొదటి భాగం. ఇది ప్రతి చరణం తర్వాత మళ్ళీ పాడవలసి వుంటుంది. 
అనుపల్లవి : పల్లవి తర్వాత పాడే మొదటి చరణం.
చరణాలు : చరణాలు పల్లవి తర్వాత పాడే భాగము. ఇవి సామాన్యంగా 3-5 ఉంటాయి.
పల్లవి ఉదాహరణ : 
శ్రీతుంబుర నారద నాదామృతం
స్వర రాగ రసభావ తాళాన్వితం
అనుపల్లవి ఉదాహరణ : 
సంగీతామృత పానం ఇది స్వరసుర జగతి సోపానం
శివుని రూపాలు భువికి దీపాలు స్వరం పదం ఇహం పరం కలిసిన
శ్రీతుంబుర నారద నాదామృతం
స్వర రాగ రసభావ తాళాన్వితం
మొదటి చరణం ఉదాహరణ : 
సప్త వర్ణముల మాతృకగా శుద్ధ వర్ణముల డోలికగా 
సప్త వర్ణముల మాతృకగా శుద్ధ వర్ణముల డోలికగా 
ఏడు రంగులే తురగములై శ్వేతవర్ణ రవి కిరణములై
సపస దరిసనిదపమగ నిస మగరిసనిస
సగమ గమప మపనిస గరిసని సనిదప సనిదపమ
శ్రీతుంబుర నారద నాదామృతం
స్వర రాగ రసభావ తాళాన్వితం
ఏనుగుదంత
ఏనుగుదంత ఒక చెట్టు పేరు. దీని శాస్త్రీయ నామం కెప్పారిస్ డెసిడ్వా (Capparis decidua). ఇది చాలా కొమ్మలు ఉండే చిన్న చెట్టు. ఇది దాదాపు 5 మీటర్ల ఎత్తు పెరుగుతుంది. ఈ చెట్టును భారతీయ భాషలలో సాధారణంగా కెర్డా, కైర్, కరీర్, కిరిర్, కరీల్ మొదలైన పేర్లతో పిలుస్తారు ఉదాహరణకు (హిందీలో: करीर లేదా कैर సింధీలో: ڪِرڙ).
ఏనుగుదంత చెట్టు ఆఫ్రికా, మధ్యప్రాచ్యం మరియు దక్షిణాసియాలోని పొడి ప్రాంతాలలో కనిపించే గుబురైన చిన్న పొదలాగా ఉండే చెట్టు. ఇది థార్ ఎడారి ప్రాంతాల్లో కూడా కనిపిస్తుంది. చెట్టు కురుచని, ఆకులు లేని పొడవాటి కొమ్మలతో ఉంటుంది. లేత కొమ్మలపై కొన్ని చిన్న ఆకులు కనిపిస్తాయి. ఈ చెట్టు ఐదు మీటర్ల (15 అడుగులు) కంటే ఎత్తుకు పెరగటం చాలా అరుదు.
కొత్త ఆకులు నవంబరు నుండి జనవరి మధ్యకాలంలో చిగురిస్తాయి. మార్చి - ఏప్రిల్ నెలల్లో, మరలా ఆగస్టు-సెప్టెంబరు నెలల్లో ప్రస్ఫుటంగా కనిపించే ఎర్రని పూలు పూస్తాయి. ఈ పూలు ఫలదీకరణం చెంది మే, అక్టోబరు నెలల్లో పండ్లు కాస్తాయి. ఈ చెట్టుకు కాసే గులాబీ రంగు బెర్రీ ఫలాలను పక్షులు బాగా తింటాయి. ఈ చెట్టు మొదలును నరికినా తిరిగి వేళ్లనుండి ఊడలతో కొత్త కొమ్మను అవలీలగా ఏర్పరచుకోగలదు. ఏనుగుదంత చెట్టు అత్యంత దుర్భరమైన కరువు పరిస్థితులను కూడా తట్టుకోగలదు. కొంతవరకు చలిని భరించగలదు.
తీవ్రమైన ఎడారి ప్రాంతాలలో మనగలిగే ఈ చెట్టుకు ఆయా ప్రాంతాల్లో చాలా విలువైనది. తీక్షణమైన రుచిగల పండ్లను కూరలలోనూ, ఊరగాయలలోనూ ఉపయోగిస్తారు. పండ్లు కీటకనాశకమైన పక్షులను ఆకట్టుకోవటానికి సహాయపడతాయి. ఈ చెట్టును సాంప్రదాయక వైద్యంలోనూ, మూలికా వైద్యంలోనూ ఉపయోగిస్తారు. అంతేకాక ఎడారి మరియు పొడి ప్రాంతాలలో ఈ చెట్టును, లాండ్‌స్కేప్ గార్డెనింగుకు, వనపునరుద్ధరణకు ఉపయోగిస్తారు. ఇది భూమికోతను అరికడుతుంది
మహాభారతంలోని కర్ణపర్వం, 30వ అధ్యాయం, 24వ శ్లోకంలో శమీ, పీలువృక్షాలతో పాటు ఏనుగుదంత యొక్క ప్రస్తావన ఉంది. ఈ ప్రస్తావన దిగువ సంస్కృతంలో చూడవచ్చు:
అడవిలవంగపట్ట
అడవిలవంగపట్టచెట్టు లారెల్ (Laurel) కుటుంబానికి చెందిన సుగంధభరితమయిన ఎల్లప్పుడూ పచ్చగా ఉండే చెట్టు. ఇది దాదాపు 30 మీటర్ల ఎత్తు పెరుగుతుంది. దీని వృక్ష శాస్త్రీయ నామం Cinnamomum iners. సిన్నమోమం (Cinnamomum) యొక్క జాతులైన వీటి ఆకులలో మరియు బెరడులో సుగంధ నూనెలు ఉంటాయి. ఈ చెట్లు ఆర్థికంగా ముఖ్యపాత్రవహిస్తున్నాయి. ఉత్తర అమెరికా, మధ్య అమెరికా, దక్షిణ అమెరికా, ఆసియా, ఒషానియా మరియు ఆస్ట్రలేషియా ఉష్ణమండల మరియు ఉప ఉష్ణమండల ప్రాంతాలలో సిన్నమోమం జాతికి చెందినవి 300 పైగా రకాలున్నాయి.
లవంగము
కామాక్షి
కామాక్షి అనునది ఒక ఔషధ మొక్క. దీనిని మదన కామాక్షి, రణగువ్వ, మదనమస్తు అని కూడా పిలుస్తారు. దీని శాస్త్రీయ నామం Cycas circinalis.
కామాక్షి జిమ్నోస్పెర్మ్గా జాతి మాత్రమే, వీటి మూలాలు శ్రీలంక జాతులుగా గుర్తించబడ్డాయి.
ఈ మొక్కను ఎక్కువగా హవాయిలో పండిస్తారు, ప్రకృతి దృశ్యంలో ప్రదర్శన కొరకు మరియు చీలికలు ఉండే ఆకుల కోసం.
వీటి విత్తనాలు విషపూరితం. విత్తనాలలో ఉన్న శక్తివంతమైన విషాన్ని నీటిలో విత్తనాలను నానబెట్టుట ద్వారా తొలగించబడుతుంది. మొదటిసారి విత్తనాలు నానబెట్టిన నీరు పక్షులు, మేకలు, గొర్రెలు మరియు పందులను చంపగలుగుతాయి. తరువాత నానబెట్టిన నీరు ప్రమాదకరం కాదని చెబుతారు. చివరగా నానబెట్టిన తరువాత ఈ విత్తనాలను ఎండబెట్టి తరువాత పిండి వలె చేస్తారు. ఈ పిండిని లు, ల వంటి ఆహార పదార్థాల తయారీలోను, సూప్ మరియు జావ తయారీకి ఉపయోగిస్తారు.
బండారు రామస్వామి
బండారు రామస్వామి (1893 - 1965) ప్రముఖ నాట్య కళాకారులు.
వీరు 1893లో గుంటూరులో జన్మించారు.
వీరు 1906 సంవత్సరంలో "విబుధరంజని శృంగార హిందూ నాటక సమాజం" వారి పాండవ విజయం నాటకంలో అభిమన్యుని పాత్రతో ప్రప్రథమంగా నాటకరంగంలో ప్రవేశించారు. ఆ తర్వాత వారి సారంగధర, వేణీసంహారం మొదలైన నాటకాలలో నటించారు.
వీరు 1912లో పొత్తూరు హనుమంతరావు, పాదర్తి సోమయ్య నాయుడు, ప్రత్తి సుబ్రహ్మణ్యం మొదలగు వారితో "మూన్ థియేటర్" అనే సంస్థను స్థాపించి అనేక చారిత్రక మరియు పౌరాణిక నాటకాలు ప్రదర్శించారు. వీరు గయోపాఖ్యానంలో గయుడు, బిల్హణీయంలో బిల్హణుడు, ప్రసన్నయాదవంలో శ్రీకృష్ణుడు, హరిశ్చంద్రలో హరిశ్చంద్రుడు, బొబ్బిలి యుద్ధంలో రంగారాయుడు, ప్రచండ చాణక్యంలో చాణక్యుడు, రాణీ సంయుక్తలో పృథ్వీరాజు మొదలైన ప్రముఖ నాయక పాత్రలు పోషించి గుంటూరు నాటక రంగంలో గొప్ప నటుడిగా పేరుపొందారు.
వీరి నాయకత్వంలో మూన్ థియేటర్ 1916లో రాజమండ్రిలో జరిగిన బొబ్బిలి యుద్ధం నాటకపోటీలలోను, గుంటూరులో జరిగిన ప్రసన్న యాదవం నాటకపోటీలోను ఉత్తమ ప్రదర్శన పురస్కారం పొందాయి. 1917లో బెజవాడలో జరిగిన పాదుషా పరాభవం నాటకంలోని రాజసింహ పాత్రపోషణకుగాను స్వర్ణ పతకం పొందారు. వీరు రచయితగా బందిఖానా, భక్త రామదాసు, కర్ణుని స్వామిభక్తి, దమయంతి మొదలైన ఏకపాత్రాభినయం రచనలను నిర్వహించారు.
వీరు 1965 ఏప్రిల్ 15 తేదీన 72వ ఏట సాయిబాబా తెప్పోత్సవాలకు విజయవాడ వెళ్లి అకస్మాత్తుగా సంభవించిన కృష్ణానది పడవ ప్రమాదంలో మునిగిపోయి పరమపదించారు.
కొమాండూరి రామకృష్ణమాచార్యులు
కొమాండూరి రామకృష్ణమాచార్యులు సంస్కృతాంధ్ర పండితులు, రచయిత, లిపి శాస్త్రవేత్త మరియు శాసన పరిశోధకులు.
వీరు నెల్లూరు సమీపంలోని గంగవరం లో జన్మించారు. వీరు నెల్లూరులోని వెంకటగిరి మహారాజాగారి ఉన్నత పాఠశాలలో మెట్రిక్యులేషన్ చదివారు. తరువాత చెన్నైలోని క్రైస్తవ కళాశాలలో చేరి ఎఫ్.ఏ. పరీక్షలో ఉత్తీర్ణులై, పిదప పచ్చయప్ప కళాశాలలో చదివి బి.ఏ. పట్టా పొందారు.
వీరు నెల్లూరులో కొంతకాలం ఉపాధ్యాయునిగా పనిచేసి తర్వాత కలెక్టరు కార్యాలయంలో పనిచేసి, పిదప ప్రభుత్వ పురాతత్వ శాఖకు సంబంధించిన శాసనశాఖలో చేరి ప్రాచీన లిపులలో ఉన్న శాసనాలను చదవటంలో నిష్ణాతులయ్యారు. ఆ శాఖలో వీరు సూపరింటెండెంట్ పదవిని అలంకరించి చివరకు అఖిల భారత శాసన పరిశోధన శాఖకు అధిపతిగా నియమితులయ్యారు. వీరి అమూల్యమైన పరిశోధనలకు మెచ్చి ప్రభుత్వంవారు వీరికి "రావు బహద్దూర్" గౌరవం ఇచ్చారు.
బలిపీఠం (అయోమయ నివృత్తి)
బలిపీఠము (Altar) బలి ఇవ్వడానికి ఉపయోగించే నిర్మాణాలు.
కేసరము
కేసరము అనగా పుష్పములో ఉండే పురుష భాగము. ఇది పుప్పొడి ఉత్పత్తి చేసే పుష్పం యొక్క పునరుత్పత్తి అంగం. కేసరమును ఆంగ్లంలో స్టామెన్ (stamen) అంటారు, స్టామెన్ పదం లాటిన్ నుండి వచ్చింది, దీని అర్థం నిలువుపోగు దారం. కేసరాలు సాధారణంగా ఫిలమెంట్ (filament) అనే కాడ (stalk), మరియు పుప్పొడి తిత్తి (anther) కలిగి ఉంటాయి, ఇవి మైక్రోస్పోరేంజియాలను కలిగి ఉంటాయి. పరాగ కోశాలు (పుప్పొడి తిత్తి) సాధారణంగా రెండు తమ్మెలు (two-lobed ) గా ఉంటాయి, ఇవి కింజల్కం కాడకు (filament) మూల వద్ద లేదా మధ్య భాగం లో అతుక్కొని ఉంటాయి. లోబ్స్ మధ్య శుభ్రమైన కణజాలం ఉంటుంది, దీనిని కనెక్టివ్ అంటారు. ఒక విలక్షణ కింజల్కం (anther) నాలుగు మైక్రోస్పోరేంజియాలను కలిగి ఉంటుంది. కింజల్కంలో ఉన్న మైక్రోస్పోరేంజియా, సాక్సులు లేదా పాకెట్స్ (locules) రూపంలో ఉంటుంది.
పోతువెదురు
పోతువెదురు వెదురు జాతులలో గట్టిగా, బలంగా ఉండే గడ్డిచెట్టు. ఇది 8 నుంచి 16 మీటర్ల ఎత్తు పెరుగుతుంది. దీని అడ్డుకొలత 2 నుంచి 8 సెంటీమీటర్లు ఉంటుంది. ముందు ఆకుపచ్చగా ఉండే ఈ చెట్టు పెరిగె కొలది పసుపు పచ్చ రంగులోకి మారుతుంది.
దీని పుష్ప కేసరములు పొడవుగా పెరుగుతాయి. దీని శాస్త్రీయ నామం Dendrocalamus strictus.
ఆంగ్లంలో సాధారణ పేర్లు: కలకత్తా వెదురు (Calcutta Bamboo), గట్టి వెదురు (hard bamboo), ఇనుప వెదురు (iron bamboo), మగ వెదురు (male bamboo), ఘన వెదురు (solid bamboo), రాయి వెదురు (stone bamboo)
ఈ మొక్క చాలా విశిష్టమైనది ఇది డొల్లతనం లేకుండా గట్టిగా ఉంటుంది. ఆకులు సరళంగా బల్లెము ఆకారంలో, ఆధారం వద్ద గుండ్రంగా మొదలై, కొన కూచిగా, 25 సెం.మీ. పొడవు మరియు 3 సెం.మీ. వెడల్పు ఉంటాయి.
నాగపూర్ లోకసభ నియోజకవర్గం
నాగ్పూర్ లోకసభ నియోజకవర్గం (Nagpur Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. ఇప్పటి వరకు జరిగిన 15 ఎన్నికలలో ఇక్కడి నుంచి కాంగ్రెస్ పార్టీ 12 సార్లు విజయం సాధించింది. భారతీయ జనతా పార్టీ, ఆలిండియా ఫార్వర్డ్ బ్లాక్, ఇండిపెండెంట్ సభ్యుడు ఒక్కోసారి విజయం సాధించారు.
2009 ఎన్నికలలో కాంగ్రెస్ పార్టీ అభ్యర్థి విలాస్ ముత్తెమ్వార్ తన సమీప ప్రత్యర్థి భారతీయ జనతా పార్టీకి చెందిన బన్వారిలాల్ పురోహిత్‌పై 24,399 ఓట్ల మెజారిటీతో విజయం సాధించాడు. విలాస్‌కు 3,15,148 ఓట్లు రాగా, బన్వారీలాల్‌కు 2,90,749 ఓట్లు లభించాయి. బీఎస్పీ అభ్యర్థి మాణిక్‌రావ్ వైద్యకు 1,18,741 ఓట్లు లభించాయి.